text:
Hvat ynskir tú tær? Eini hús, sum ikki eru ov dýr? Grannar, sum kennast og hjálpa hvørjum øðrum? Strendur, bø og fjøll at ganga túr í og sum útsýni? Eitt umhvørvi, har børnini kunnu liva sítt egna, fría lív? At vera ein týdningarmikil partur av staðnum, har tú býr? At kunna fara í høllina at spæla fótbólt og á matstovu eitt fríggjakvøld? So er Sandoyggin kanska rætta staðið fyri teg. Tú skal vera vælkomin.
Hús til sølu
Tú kann fáa egin hús í Sandoynni fyri undir 500.000 krónur. Tað svarar til eitt lánsgjald uppá undir 2500 kr um mánaðin!
Húsasølur:
Hús í Sandoynni hjá Inni
Hús í Sandoynni hjá Skyn
Royndarhús
Vita hvussu tað er at búgva í Húsavík!
Í Húsavík eru eini útleigingarhús, sum fyrst og fremst verða brúkt til familjur, sum hava hug at seta búgv í Húsavík. Her kunnu fólk búgva í eina tíð, meðan tey byggja – ella meðan tey taka avgerðina, um tey vilja vera verandi.
Húsini eru væl hildin og nøkta tørvin hjá einari modernaðari barnafamilju. Har eru køkur, stova, trý kømur, kjallari og garasja. Húsini standa mitt í bygdini, beint við gamla skúlan.
Eru tað tit? Ella kenna tit onkran, sum hevði havt hug at roynt, hvussu tað er at vera húsavíkingur? So ber til at seta seg í samband við skrivaran í Húsavíkar kommunu, Eyðvør Dam, á tlf. 261540 ella send eina umsókn til husfrugv@olivant.fo
Kunna teg um bústaðir og alt annað!
Vil tú vita, um nøkur hús eru at leiga, ella hevur tú einhvønn annan spurning um at búgva í Sandoynni? Spyr Kunningarstovuna! Veit hon ikki svarið til spurningin hjá tær, so kennir hon onkran, sum veit tað. Eisini tey, sum eiga hús í oynni, og hugsa um at leiga tey út, eru vælkomin at ringja til Kunningarstovuna.
Hanna á Reynatúgvu
Sandoyar Kunningarstova
Mørkin Mikla 3 kj.
FO-210 Sandur
Tlf: 361836 og 222078
info@visitsandoy.fo
Sandoyar kunningarstova - www.visitsandoy.fo
Vit búgva her!
“Vit hava ikki angrað tað eina løtu!” Tað siga foreldur við smábørnum, sum hava búsett seg her. Les um tankarnar hjá fimm ungum kvinnum, sum búgva í Sandoynni, her.
Barnaansing
Kunna teg um barnaansing í oynni – ongin bíðilisti og ansing frá kl 6.30 á morgni, so tú nær fyrsta túr við Teistanum, um tørvur er á tí.
Meira um barnaansing HER
Pendling
Tað hevði verið lættari við einum tunli! Men tað er ikki ómøguligt at ferðast við Teistanum. Nógv gera tað! Pendla til arbeiðis ella skúla í Havn. Her er ferðaætlanin hjá Teistanum og hjá bussunum – Ferðaætlan
Skúlar
Fýra skúlar eru í oynni - barnaskúlar eru í Skálavík, á Sandi og í Skopun. Og so er Meginskúlin, har børnini ganga frá 6. til 10. flokk. Les meira.
Frítíð
HER eru nøkur feløg í oynni – øll eru glað við at fáa nýggjar limir!
Hotel Skálavík er opið alt árið – heitur pottur, matstova og høli til eitthvørt endamál!
Nýggja ítróttarhøllin hýsir fimleiki fyri øll - frá 2 ára gomlum til pensiónistar- , flogbólti, hondbólti, badminton, yoga og innandura fótbólti – og hevur tú onnur hugskot, ber til at leiga høllina! www.hollin.biz
Ungdómshúsið er ætlað børnum og ungum aftaná skúlatíð les meira


c: text/html

text:
Vinnarin av málninginum á Listaframsýningini við Løkin í Runavík, bleiv atgongumerkið nr. 72. Vinnarin kann fáa málningin við at venda sær til Adrian Dalsá tlf.: 282801
10.04.2012
Vinnari av málningi
- Faroexpo verður 24. – 26. oktober
- Borað og sprongt við tunnilsmunnan á Rókini
- Stíggjur 25 ár
- Drekkivatnið á Skála reint aftur
- 80-100 búeindir í 2019-2020
- Bakteriur í drekkivatninum á Skála
- Broyttar upplatingartíðir á ruskplássunum
- Tíðindi frá cruise-messu í Lissabon
- Spreinging á Rókini 20/9-18
- Býarskái í november – Runavíkin spílar seg út!
- Kvøldskúlaskráin 2018-2019
- Leiðari til Nes Sóknar Musikkskúla
- Kunngerð um broyting av Byggisamtyktini og Býarplaninum fyri Runavíkar Kommunu
- Drekkivatnið á Skála reint aftur
- Saman rudda vit Føroyar – uppá ein dag!
- Bakteriur í drekkivatninum á Skála
- Runavíkar kommuna svarar Kommunufelagnum um eldraøkið
- Burðardyggur fíggjarkarmur fyri 2019
- Mín fantastiska skilsmissa í Løkshøll leygarkvøldið
- Venjingarnar fyri 67 ár og eldri byrjar aftur

robotstxt: allowed

filter: keep


text:
Investea er nýggja navnið hjá Ejendomsvækst20-03-2007
Fyritøkan stendur í vøkstri og mennist, og tí er brúk fyri einum nýggjum navni. Ejendomsvækst hevur broytt navn og eitur nú Investea
Eik-webcast: Hygg at sjónvarpsinnslagi um partabrøv20-03-2007
Eik Banki sendir nú sjónvarpsinnsløg, sonevnd webcast, her á heimasíðuni. Fyrsta webcast er um aktuellu støðuna á partabrævamarknaðinum, og tú fært eisini eitt keypstilmæli
Eik-samtakið sponsorur hjá Toda og Fremad Amager20-03-2007
Føroyskir íleggjarar hava keypt 51 prosent av partapeninginum í fótbóltsfelagnum Fremad Amager, og Eik-samtakið er sponsorur
Framtak nýtt andlit á netinum19-03-2007
Framtaksgrunnurin hevur endurnýggjað andlit sítt á alnótini við nýggjari heimasíðu
Íløga hjá Eik í Nianet A/S umrødd í Computerworld16-03-2007
Danska blaðið Computerworld skrivar um íløgu, sum Eik í 2006 gjørdi í donsku fyritøkuna Nianet A/S, ið eigur og rekur eitt landsumfatandi fipuroptiskt net til telefoni og breiðband í Danmark


text:
Eirikur Lindenskov 23.04.2016 (07:34)
Samkynd giftast: Veljarar hjá seks flokkum siga ja
Í seks av teimum sjey flokkunum á tingi er meiriluti fyri at loyva fólki av sama kyni at giftast borgarliga.
Tað vísir kanningin, sum Gallup Føroyar hevur gjørt fyri Miðlahúsið og Kringvarpið.
Høvuðsniðurstøðan í kanningini er, at 64 prosent av Føroya fólki eru fyri at loyva fólki av sama kyni at giftast borgarliga, meðan 30 prosent eru ímóti.
Kanningin byggir á svar frá 532 fólkum kring landið, sum eru yvir 18 ár, ið eru spurd.
Tá kanningin greinar, hvat fólk sum velja hendan ella handan flokkin halda, so verður óvissan sum vera man hægri, og tí skulu svarini upp á, hvussu býtið er inni í ymsu flokkunum takast við størri fyrivarni enn høvuðstølini í kanningini.
Men sambært kanningini, so eru tað serliga veljarar hjá Framsókn, sum vilja loyva fólki av sama kyni at giftast borgarliga. Tí tað siga 89 prosent av teimum, sum siga seg velja Framsókn.
Næststørsta undirtøkan er millum veljarar hjá Tjóðveldi. Har eru 83 prosent fyri.
Í Javnaðarflokkinum eru 75 prosent fyri.
Millum veljarar hjá Nýggjum Sjálvstýri eru 62 prosent fyri.
Hjá Fólkaflokkinum og Sambandsflokkinum eru 50 prosent fyri.
Miðflokkurin er einasti flokkur í kanningini, sum hevur fleiri veljarar, sum eru ímóti at fólk av sama kyni skulu kunna sleppa at giftast borgarliga.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Línuskip: Trý ísfiskalínuskip eru undir Føroyum. Tvey fiska tosk og hýsu, meðan tað triðja fiskar mest av longu og brosmu. Øll koma at landa í vikuni. Restin liggur við bryggju, men helst fara fleiri út tá veðri batnar. Tvey frystilínuskip eru til fiskarí, eitt á Íslandsrygginum og hitt er við Grønland.
Útróður: Streymurin verður harður og veðri verður umskiftandi, so tí vantað vit ikki nógvan útróður. Bátarnir hava gott fiskarí.
Djúpvatnstrolarar: Eingin er á ísfiskaveiðu.
Partrolarar: Fimm pør eru úti. Eitt par landar mánadagin og so okkurt seinni í vikuni. Smáligt fiskarí.
Trolbátar: Allir liggja við bryggju, men fara út tá veðri batnar.
Garnaskip: Eitt landar mánadagin, meðan trý landað seinni í vikuni. Fiskaríið er brúkiligt.
Heinta alla metingina her


text:
Sverri Egholm
10.01.2015 - 05:26
Ítróttur > Ítróttur > Hondbóltur
U21 hondbóltslandsliðið er í løtuni í Nea Kios í Grikkalandi, har teir skulu leika tveir HM-undandystir. Í kvøld var fyrsti dysturin á skránni og hann var móti Grikkalandi.
Endaliga úrslitið gjørdist javnleikur 21-21 og tað má sigast at vera eitt gott úrslit fyri Føroyar.
Portalurin hevur spurt Helga Hoydal, sum spælir á U21, hvat hann helt um dystin í kvøld:
- Dysturin byrjaði við tveimum góðum verjum, og hetta vísti seg at halda gjøgnum allan dystin. Vit løgdu út við at verja 6-0 sum er óvanligt fyri okkum. Vit hava vant nógv 3-2-1 verju, tí at vit eru vanliga minni í stødd enn hinir, og tí kann tað hugsast løgið at verja 6-0, tó vóru vit konstant stoytandi út á teirra skjúttar, og gjørdi tingini á okkara premissum, sigur Helgi.
Hann vísir á, at verja gekk framúr og Niklas Simonsen stóð ein branddyst í málinum og at hetta var við til at leggja lunnar undir tætta dystin.
- Álopið gekk verri enn ætlað. Vit høvdu ringt við at spæla okkum ígjøgnum til góðar møguleikar, og gjørdi ov nógvar tekniskar villur. Teir stóðu í einari flatari 6-0 verju, og skjúttarnir hjá okkum høvdu tað ringt við at skjóta upp um teir. Tá vit fingu ferð á, og fingu flutt ta grisku verjuna komu møguleikarnir. Vit vóru aftanfyri nakrar ferðir við 2-3 málum, men her tóku serliga Kjartan og Julian ábyrgd og smekkaðu nakrar bóltar inn.
Endin bleiv heldur rótutur. Nógvar útvísingar gjørdu at okkara spæl ikki koyrdi so flótandi sum vit kundu hugsa okkum. Men vit kláraðu tó at trekkja ferðina eitt sindur niður, og hetta vóru grikkar ikki glaðir fyri. Teir vóru ótolnir og vildu framm at skora beinanvegin. Vit halda høvdi kalt og fáa tað eina stigi burturúr dystinum. Soleiðis sigur Helgi Hildarson Hoydal, sum var við í dystinum í dag og sum eisini skoraði tað síðsta málið í dystinum.
Hann er tó argur yvir at teir ikki kláraðu at hála sigurin heim.
- Hóast at úrslitið eisini kundi koppa á, til teirra fyrimun, eri eg argur yvir at vit ikki vunnu. Tó eri eg glaður fyri dystin, og tað eina stigi. Moralurin er framúrskarandi, og vit føla at allir góvu alt fyri at gera handan dystin so góðan, sum hann bleiv fyri okkum. Vit eru allir sera stoltir av at umboða hondbóltsføroyar, sigur Helgi Hildarson Hoydal at enda.
U21 landsliðið skal aftur á vøllin í morgin, tá teir møta Serbia klokkan 17 føroyska tíð.


text:
Korfu
Korfu (Grikskt mál: Kέpkupa, Kérkyra) er ein oyggj í Grikkalandi. Hon liggur í oyggjabólkinum vestanfyri meginlandið, sum verður nevndur Jónaoyggjar ella Eptanisa. Korfu er tann næststørsta oyggin í hesum oyggabólki. Fyrra orðið kemur frá fornu griksku gudalæruni, Io var ein prestinna, sum Zeuz var forelskaður í. Hann gjørdi hana um til eina kúgv, og síðan gjørdi hann seg sjálvann um til ein tarv, og tá tey komu til Jonisku oyggjarnar, fingu tey barnið Evropa, sum bleiv til heimspartin Evropa. Seinna orðið merkir Sjeyoyggjar, sum sipar til tær sjey høvuðsoyggjarnar. Oyggjabólkurin hevur tó fleiri smærri oyggjar og hólmar enn tær sjey. Høvuðsbýurin á Korfu eitur eisini Korfu. Í høvuðsbýnum búgva umleið 33.000 fólk. Á allari oynni búgva umleið 110.000 fólk.
Innihaldsyvirlit
[rætta | rætta wikitekst]
Oyggin er tætt knýtt at griksku søguni heilt aftur til byrjanina á tí forngriksku gudalæruni. Tað grikska navnið Kerkyra ella Korkyra hevur relatiónir til tvær sterkar ímyndir av vatni: Poseidon, havgudurin, og Asopus, ein týdningarmikil á á grikska meginlandinum. [1] Sambært søgnini, so gjørdist Poseidon ásttikin í tí vøkru nymfuni Korkyra, sum var dóttir Asopus og áarnymfuna Metope, og burturførdi hana. Poseidon førdi Korkyru til ta navnleysu oynna, og í hjúnarbandseydnu bjóðaði henni at uppkalla oynna eftir henni: Korkyra. Hetta navnið er síðan vorðið Kerkyra. Saman fingu tey eitt barn, sum tey nevndu Phaiax. Eftir hesum barnið eru íbúgvarnir á Korfu uppkallaðir. Teir vera nevndir Faiakes á grikskum. Á látínskum bleiv tað til Phaecians.
Søga[rætta | rætta wikitekst]
Korfu hevur hoyrt til ymisk harradømi gjøgnum tíðirnar, og har hava verið nógv stríð, og borgir eru bygdar fyri at verja oynna og Korfu bý. Tvær borgir fevna um allan býin, og tað er einasti býur í Grikkalandi, sum á henda hátt er so væl vardur av borgum. Orsakað av hesum hevur grikska stjórnin avgjørt at nevna býin Kastropolis (borgbýurin). Korfu var leingi stýrt av Venesianska Ríkinum, sum niðurbardu fleiri kringsetingar av turkum. Eftir Napoleonskríggini kom Korfu undir bretskt harradømi. Tað endaði tó við, at Bretska Ríkið leysgav Korfu og hinar Jonisku oyggjarnar, soleiðis at tær kundu sameinast við tað nýggju griksku tjóðina. Henda sameining fór endaliga fram í 1864 við London Sáttmálanum. Í 2007 kom Korfu býur við á listan yvir heimsarvar hjá World Heritage Sites.
Fyrra heimskríggj[rætta | rætta wikitekst]
Undir Fyrra Heimskríggi gjørdist Korfu eitt stað har serbiskir hermenn og vanlig fólk flýddu frá heimlandi teirra, sum var hersett av bulgarum, týskum og eysturríkarum. Teir vóru nógvir í tali, og oyggin kláraði ikki at breyðføða allir hesir menn. Nógvir teirra doyði av hungri ella av sjúku og øðrum. Líkini av teimum flestu av teimum vóru jarðað á sjónum við ta lítlu oynna Vido, sum er beint uttanfyri havnina við Korfu býi. Serbar hava seinni reist ein minnisvarða á oynni til minnis um teir serbar, ið lótu lív og vóru jarðaðir har.
Ferðavinna[rætta | rætta wikitekst]
Korfu er eitt vælumtókt ferðavinnumál. Til fyrst í 20. øld var tað mest kongalig úr Evropa og onnur av aðalstætt. Eitt nú kunnu nevnast Keisari Wilhelm II av Týsklandi og Keisarinna Elisabeth av Eysturríki. Í dag eru tað eisini nógvar familjur frá miðalstættini, ið vitja oynna, hesi eru fyrst og fremst úr Bretlandi, Skandinavia og Týsklandi. So við og við er tað vorði til hópferðavinnu. Teimum ríku dáma tó enn væl at vitja oynna. Eitt nú kann nevnast, at limir úr Rothchild familjuni og russiskir oligarkar eiga hús í landnyrðings partinum av oynni.
Myndir[rætta | rætta wikitekst]
Keldur[rætta | rætta wikitekst]


text:
Turbinur: Uppsamling av tilfari til Gjógvará verkætlan
Alternativ: vatn úr Krákugjógv
Hæddin við inntak er 260 m - eins og í Bjarnadali. Hiðani liggur rør oman til vatnbrunnar í Miðalsbrekku, sum er á 155 m. Hetta gevur eitt teoretiskt trýst á 10,5 bar.
Kaðalin er Ø160 mm. Við eini ferð á vatninum á 2,1 m/s fæst eitt flow á 42 l/s.
Turbinan, vit hava hugt at, er ætlað til í mesta lagi 11,5 bar og skal hava eitt flow 11-25 l/s.
Ein vansi við Krákugjógv er, at har er ongin vatngoymsla og til tíðir er lítið vatn.
Tá ið nóg mikið av vatni er norðuri á Fossum kann turbinan so statt framleiða við fullari megi.
IREM er fyritøkan, sum framleiðir vatnturbinuna.
Turbinan LAF hevur bílagt vegna kommununa kallast AS4 41
Kontaktpersónur hjá okkum í IREM var Elisabetta Celso. Tpostur hjá henni er sve@irem.it.
JZ: 120223
Sambært Jóan Jákup Vørmadal koma uml. 40 rúmmetrar ígjøgnum reinsiverki um samdøgrið. Hetta svarar til 11,1 L/s.
Hetta gevur eina teoretiska effekt á:
PE/∆t = mgh/∆t = 11,1*9.82*105 J/s = 11457 W.
Tað svarar til 100360 kWh/ár.
Báðir skúlarnir í Vestmanna fingu 80000 L olju í 2006 (kelda: Gunnar H. Jacobsen, Effo).
Orkan í oljuni er 10,01 kWh/L. Við brenning verður nyttuvirði 0,9.
1 kWh = 3,6 MJ.
So statt nýta skúlarnir 800000 kWh / ár.
Teoretiskt spara skúlarnir so:
100360 / 800000 = 14% ella 11140 L av olju um árið.
Gassoljuprísurin er ídag 23. februar 2012: 8,313 kr/L. Teoretiska sparingin av turbinuni verður so statt 92607 kr/ár í olju.
Eftir ætlan skal elið frá turbinuni inn á netið hjá SEV. Eg havi frætt at kommunan fær 40 oyru/kWh - hetta er ikki váttað. So statt verður teoretiska sparingin hjá kommununi 40144 kr/ár.
Sí eisini útrokning.
1. februar 2011
Turbinuhúsið er stoypt upp og kransur til turbinuna er settur í. Veitir frá húsinum og í brunnin við síðuna av húsinum, eru lidnar.
21. august 2011
Turbinan varð bíløgd frá IREM - eini italskari fyritøku og var heima í Føroyum í august. Í september fór kommunan ígongd við at planera til turbinuhúsið og bíðað verður eftir tilboði til at stoypa gólv og sokkul.
Sambært Vestmanna Kommunu er vatnnýtslan í bygdini millum 50 og 70 rúmmetrar um tíman í náttartímunum og millum 80 og 100 rúmmetrar um tíman í dagtímunum. Nýtslan í Tórshavn 2006 var 14000 rúmmetrar um dagin, so per íbúgva er nýtslan ikki so ymisk.
Vatngoymslan í Miðalsbrekku er mátað av kagi.fo til 13 m í tvørmál og mett til 5 m í hædd. Tvær av hesum goymslum eru. Tvs. at rúmdin er 1320 rúmmetrar. Sambært tølunum er bert goymsla til minni enn 18 tímar um nýtslan verður sett til 75 rúmmetrar um tíman.
Hæddin í Bjarnadali er 260 m og í Miðalsbrekku 136 m. Út frá hæddini verður trýstmunurin 12 bar. Tvørmálið á vatnleiðingini úr Bjarnadali er antin 8 ella 10 tummar. Á veg oman gongur leiðingin inn í ein brunn, sum ger at trýstið verður tikið av leiðingini. Um trýstið ikki skal takast av leiðingini, má kaðalin halda til trýstið, sum er á lægsta punktinum - tað er har, sum kaðalin fer tvørtur um Fossá. Á tí staðnum - mett út frá loftmyndum - er hæddin 71 m. Also ein hæddarmunur á 190 m.
Svar frá VK um stødd og styrki á vatnleiðing.
Teoretiskt gevur hetta eina effekt, sum er:
PE/∆t = mgh/∆t = 75000/3600*9.82*125 J/s = 25573 W.
Hetta svarar til 224000 kWh um árið.
Báðir skúlarnir í Vestmanna fingu 80000 L olju í 2006 (kelda: Gunnar H. Jacobsen, Effo).
Orkan í oljuni er 10,01 kWh/L. Við brenning verður nyttuvirði 0,9.
1 kWh = 3,6 MJ.
So statt nýta skúlarnir 800000 kWh / ár.
Kelda: Jarðfeingi
Orkunýtslan hjá húskjum í Hoyvík er á leið 24000 kWh/ár til hita.
Virkni (COP) hjá eini hitapumpu:
luft/luft: 3 - 4
luft/vatn: 2,5
vatn/vatn: 3 (?)
Jarðfeingi nýtir m.a. Teknologisk Institut sum keldu.
Hugleiðingar:
Onnur skjøl:
Leinki:
Uppgávulisti:


text:
Á aðalfundi hjá føroyingafelagnum í Aarhus, tann 23. februar 2013 varð føroyskt fótbóltsfelag sett á stovn. Eftir fleiri ár, har bert innandura fótbóltur var bjóðaður føroyingum í Aarhus, settu fýra ungir menn sær fyri at stovna fótbóltsfelag. Hesir fýra vóru Arnfinnur Nesá, Jákup Andrias Kristiansen, Per Dávidsson Jacobsen og Sam Jacobsen. Á aðalfundinum varð eisini avgjørt, at fótbóltsfelagið skuldi eita FF Klettar. Jóannes Martin Johannesen til navnið.
Ein kann fylgja FF Klettar á facebook. Bólkurin eitur: “Fótbóltsfelagið Klettar”
NEVNDIN
Brandur Heinason, formaður
Hørður Hentze Johansen, varaformaður
Páll Mortensen, kassameistari
Hans Otto Samuelsen, Stuðulsábyrgdarmaður
Beinir Danielsen, dystarsamskipari
Hjalgrímur Janusarson Vestergaard, tiltakslimur
Fróði Ludvig, tiltakslimur


text:
1927-2014
Eric Hill var enskur rithøvundur og teknari.
Hann var føddur í Norðurlondon 7. september 1927 og búði í Kalifornia síðan 1983.
Fyrsta bók hansara var Hvar er Flekk?
Hon kom út á enskum í 1980 og longu í 1986 hevði Jákup í Skemmuni týtt hana til føroyskt og givið hana út á forlagnum Nýlendi.
Flekk er kendur um allan heim, roknað verður við at hann er týddur til eini 65 mál.
Hann er eisini brúktur í sjónvarpsrøðum fyri børn.
Útgávur:
2002 Flekk fer á skattaveiðu
Stóra klaffabókin hjá Flekki
2003 Flekk skvatlar
Flekk fer í bað
Flekk er heima
Stóra søgubókin hjá Flekki
Góða nátt Flekk
2004 Jólini hjá Flekk
2005 Flekk á bóndagarðinum
Flekk stuttleikar sær
Flekk spælir
2008 Flekk svevur hjá vini sínum
Flekk er góður við ommu
Flekk er góður við abba
2009 Hvar er Flekk?
Eg spæli við Flekk
2011 Flekk. Fyrstu litir
Flekk. Fyrstu snið
Flekk. Mítt fyrsta bókasavn
2013 Sprutta og skvatla Flekk!
2014 Stóra bókin hjá Flekki við fyrstu orðunum
2015 Buggilingabókin hjá Flekki
2016 Hvar er Flekk? í gávueskju við snurliklúti
Flekk leitar
Søguskrínið hjá Flekki
2017 Lítli Flekk
2018 Traktorurin hjá Flekki
Heimasíða:


text:
Tróndur Arge 11.04.2018 (15:12)
Ronaldo skorar altíð móti Juventus
Í kvøld verða seinnu fjórðingsfinalurnar í Champions League millum Real Madrid – Juventus og Bayern Munchen – Sevilla. Real Madrid er á odda 3-0, meðan Bayern Munchen er á odda 2-1.
Les eisini: Sensatión! Barcelona útsligið av AS Roma
Real Madrid, sum millum annað er uttan liðskiparan Sergio Ramos, er ávegis til hálvfinaluna í Champions League áttanda árið upp í slag. Tvífaldu Champions League meistararnir tykjast væl fyri í kappingini, sum teir hava vunnið ikki færri enn 11 ferðir tilsamans.
Tað var í fyrru fjórðingsfinaluni í Turino, at Cristiano Ronaldo skoraði eftirhondini tiltikna málið, tá saksasparkaði bóltin í málið. Real Madrid er á odda 3-0, men venjarin, Zinedine Zidane, tekur einki fyri givið.
- Úrslitið frá fyrra dystinum broytir einki hjá okkum. Tað er bara fyrri hálvleikur av hesi uppgerðini. Hetta er enn ein finala hjá okkum, segði Zinedine Zidane á tíðindafundinum.
Cristiano Ronaldo hevur sambært Opta skorað í øllum seks dystunum, sum hann hevur spælt móti Juventus. Samanlagt er tað blivið til níggju mál. Sum hann spælir í løtuni, so er ikki óhugsandi, at hann skorar aftur í kvøld.
Tað verður tó uttan hjálp frá Sergio Ramos (leikbann) og Nacho Fernandez, sum er skaddur. Fyri Juventus hava Paulo Dybala og Rodrigo Bentancur leikbann, meðan Andrea Barzagli og Federico Bernardeschi eru ivasamir.
Robben ávarar
Bayern Munchen er á odda 2-1 frá fyrru fjórðingsfinaluni í Spania, men Arjen Robben tekur einki fyri givið. Maðurin, ið avgjørdi Champions League finaluna í 2013, heldur fyri, at Sevilla hevur bara ein møguleika og tað er leypa á við øllum teir hava. Tí skulu heimamenninir ansa eftir.
Jupp Heynckes, venjari hjá Bayern Munchen, segði á tíðindafundinum, at Jerome Boateng er tøkur til dystin, meðan David Alaba og Arturo Vidal helst ikki spæla, hóast teir hava vant í vikuni. Manuel Neuer og Kingsley Coman eru skaddir. Fyri Sevilla kemur tað væl við, at Ever Banega er tøkur eftir leikbann.
Champions League seinnu 1/4 finalur:
Real Madrid (3) – (0) Juventus 19:45
Bayern Munchen (2) – (0) Sevilla 19:45
Í gjár:
Manchester City - Liverpool 1-2
Liverpool vinnur samanlagt 5-1
AS Roma - FC Barcelona 3-0
AS Roma víðari við fleiri útivallarmálum 4-4
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Svimjisamband Føroya hevði í gjár sín árliga aðalfund, í ÍSF-høllini í Tórshavn. Á skránni var útyvir formansfrágreiðing og framløga av roknskapinum, eisini val av formanni, tveimum nevndarlimum umframt tiltakslimi, og sum innkomið mál serliga at flyta aðalfundin til aftur at vera um várið.
Category: Felagsskapur
Atlantic Airways stuðlar Svimjisambandi Føroya
Atlantic Airways og Svimjisamband Føroya endurnýggjaðu í dag stuðulsavtaluna sínámillum, tá ið Árni Olsen, marknaðarleiðari hjá Atlantic, og SSF-formaður Rókur í Jákupsstovu møttust til eitt prát, ráðlegging og undirskriving av nýggja sáttmálanum.
Continue reading Atlantic Airways stuðlar Svimjisambandi Føroya
FINA til Føroyar at góðkenna langhylin
Tann 10. oktober fer borgarstjórin Annika Olsen saman við umsitingini at hava fund við Joaquin Pujol, formann í FINA Facilities Committee (nevnd í Altjóða svimjisambandinum FINA), á Ráðhúsinum í Havn. Eisini luttaka umboð fyri Svimjisamband Føroya.
Aðalfundur í Svimjisambandi Føroya 2018
Aðalfundur í Svimjisambandi Føroya verður í ÍSF-húsinum fríggjakvøldið hin 12. oktober 2018 frá kl 19:00.
Skrá sambært lóg SSF. Svimjisamband Føroya.
ÍSF setur gongd á Olympiska verkætlan
VP.fo hevur søguna, sí eisini Faroe Olympic á Twitter og hendan faldara
Væleydnað SSF ráðstevna við Gjógv
Svimjisamband Føroya skipaði nú í vikuskiftinum fyri ráðstevnu í Gjáargarði við Gjógv, fyri nevndarlimum í SSF og føroysku svimjifeløgunum, umframt umboðum fyri Svimjiskúla Føroya. Hetta gjørdist nakrir sera produktivir dagar, við fokus á serliga tað sum skal gerast hetta komandi árið og fram til summarið 2019.
Langhylurin komin í langdrag
Bæði vit í Havnar Svimjifelag og stóra fjøldin av virknum svimjarum í Tórshavnar kommunu settu sítt álit á, at nú ein fyrrverandi elitusvimjari settist í borgarstjórasessin, so fór ætlanin at byggja ein langhyl í Gundadali at halda. Vit hugsaðu øll, at nú kundi einki seinka byggingini. Tí fingu vit sum vátan vøtt frammaná henda dagin, tá býráðsmeirilutin boðaði frá, at ætlanin nú verður útsett. Kundi tað hugsast, at gamli landsliðssvimjarin í borgarstjórasessinum hevði gloymt svimjingina, ella var hon komin í minniluta í sínum egna meiriluta?
FINA fegnast um ‘Girl Power’ á World Cup 2017
Tað er altjóða gentudagur í dag, og feirar FINA nú hetta við hesi video frá fyrstu World Cup stevnum í ár, har serliga kvinnur gjørdu vart við seg.
Continue reading FINA fegnast um ‘Girl Power’ á World Cup 2017
Dagførdir skeiðshaldarar hjá Svimjiskúla Føroya
Svimjisamband Føroya skipaði í vikuskiftinum fyri skeiði fyri skeiðshaldarar hjá Svimjiskúla Føroya, sum er tað sum vit eisini kenna sum ‘Merkjaskipanin’. Hetta var eini endurtøka av tilsvarandi skeiði í 2007, við norska Per Irgens sum undirvísara.
Continue reading Dagførdir skeiðshaldarar hjá Svimjiskúla Føroya
Dómaraskeið í ÍSF-húsinum 20. mars 2017
Svimjisamband Føroya skipar nú í annaðkvøld hin 20. mars fyri dómaraskeiði frá kl 19 til 21 í ÍSF-húsinum, við yvirdómarar Dan Hjelm og Rúna Gaardbo sum undirvísarar. Hetta í sambandi við FM á stuttgeil 2017, sum verður í Svimjihøllini í Gundadali komandi vikuskifti hin 24. til 26. mars 2017.


text:
Rakul Sjúrðardóttir Frederiksberg
15.04.2018 - 13:26
Tíðindi > Vinna & Tøkni > Fiskivinna
Christian í Grótinum er í hesum døgum í føroyskum sjógvi og fiskar svartkjaft. Seinastu tveir túrarnar hava teir verið sunnarlaga í føroyskum sjógvi, suðuri ímóti tí enska markinum, og har hevur verið nógv at fingið. Tað sigur Páll Rasmussen, skipari. Teir hava fingið nógvan fisk – millum 500-800 tons um dagin, so fiskaríið hevur verið gott, sigur hann.
Páll sigur, at nógvir bátar fiska har, sum teir eru. Fleiri russarar og íslendingar og eisini nógvir føroyingar.
- Svartkjafturin er ordiliga begyntur í føroyskum sjógvi. Eg haldi, at fiskaríið er í hæddini nú, sigur hann.
Veðrið hevur ikki verið gott, tað hevur verið nakað av vindi, men í dag er gott veður og klárt.
Christian í Grótinum hevur millum 1800-2000 tons og manglar 400-500 tons, so er báturin fullur. Av tí at fiskaríið hevur verið so gott, er bíðitíðin til at landa í Fuglafirði tvey døgn. Sum tað sær út nú, sleppa teir fram at í Fuglafirði mikudagin.
Forboð er fyri at fara til Danmarkar ella Íslands at landa, tí lógin sigur, at allur svartkjaftur, sum verður fiskaður í føroyskum sjógvi, skal landast í Føroyum. Um so prísurin er betri aðrastaðni enn í Føroyum, mugu teir landa her.


text:
Orð: Kingo
Týtt: Jóan Chr. Poulsen
1. Hvør føgur skal Guðs kirkja stá
for ásjón Guðs at líta á,
tá hjørtu øll sameina seg
og sameind ganga kærleiks veg,
og trúføst fylgjast lið um lið
í kærleika og góðum frið.
2. Hvat eru vit, um øll vit ei
tilsaman ganga kærleiks leið,
sum brøður fylgjast her á fold,
til holdið hvørvur undir mold,
og eingin víkur øðrum frá,
sum Guð var hjá og leit hará.
3. Far burtur harmur, reiði, háð,
og víki mínum barmi frá,
so sæla Guðs á friðarferð
kann signing okkum veita her,
far burtur alt, sum í sær ber,
at klandur millum brøður fer!
4. Ja, gævi Guð, at hvør ein gerð,
hvørt orð, av várum vørrum fer,
má køva hat og hevndar trá
og byggja upp í hvørja vrá
eitt himmiríki foldum á,
har alt ónt víkur okkum frá!
5. Hvør tanki, ætlan, ráðagerð
av Guði alt svá eygleitt er,
for honum eingin fjalir seg
á óndskaps villa syndaveg;
hann alsamt við tey góðu sær,
hans hjálparhond er teimum nær.
6. Virð, sál mín, heimsins hóttan ei,
ið møtir tær á tíni leið.
Tað ónda onga framgongd ár,
til undirgangs tess vegur gár;
gakk fram í friði tína leið
og óttast heimsins buldran ei!
7. Tú skapi mær eitt hjarta reint,
o, Guð, við tær í trúgv sameint!
Lat lív mítt vera halgað tær,
til himmiríki ognast mær,
har: halgur, halgur, halgur! tá
eg syngi við halleluja.


text:
“Oyjøssus navn, tú ætlar ikki einki!” “Hvørjum hevur túú pyntað teg fyri í dag?” “Tað er øgiligt sum tú hevur riggað teg til í dag” Kenna tit til hesar setningarnar? Eg geri í hvussu er, og haldi faktiskt, at teir... Continue reading →
VOXBOTN 2016 Mær dámar so væl at seta nýggj sett saman. Nú tá Voxbotn er í dag, havi eg sett trý ymisk sett saman, sum eg kundi funnið uppá at fari í. Tá tað kemur til festivalar, haldi eg gott at... Continue reading →
Leygarkvøldið hjá mær, bleiv brúkt í Grillsmáttunum í Skálavík, og hetta vil eg heilt víst viðmæla. Tað skal ikki altíð so nógv til, fyri at skapa eitt hugnaligt kvøld. Góð fólk, lekkur matur, sangur og gott lag, so er kvøldið... Continue reading →
Eg elski at ferðast, men eg havi ein øgiligan ótta fyri at flúgva. Eg velji at lata vera við at hugsa um tað, tí eg verði noydd til at gera tað. Dagarnir upp undir, fara nógvir tankar ígjøgnum mítt høvd.... Continue reading →
Endiliga er tað í dag, at eg fari heim aftur til oyggjarnar. Áhh sum eg gleði meg. Men tað sum skal henda áðrenn, eg komi so langt, eri eg minni spent uppá. Eg eri tann vánaligasta til at pakka mítt... Continue reading →
“VIÐ OPNUM ØRMUM” Wuhuuuu, nýggjur tónleikur!! Hendan útgávan, er ein liveupptøka, sum bleiv tikin upp í Raclip Studio. Hendan upptøkan er longu eitt ára gomul, men vit hava ikki lagt hana út til almenningin, fyrr enn júst nú. Eg var... Continue reading →
Svart/Hvítt – Here we go again Áhh vit vóru ein so deiligan súkklutúr í gjár. Tað var ikki so heitt, sum tað hevur verið seinastu dagarnar. So nú mátti eg finna buksurnar og troyggjurnar fram aftur. Men tað er kanska... Continue reading →
COOKIE DOUGH ÍSUR Eg kundi liva av ísi. Tað er barasta soo lekkurt. Mín yndis er Ben & Jerrys. Teir eru bara so forbiði dýrir, so nú hugsaði eg at eg skuldi royna at gera mín egna. Hendan uppskriftin av... Continue reading →
Dupult partur hesa fer! Tað veit denn, eg mátti næstan leggja ein heilan dag av, so eg skuldi náa at síggja alt. Eg haldi kanska at teir sum gera sendingina, vistu at eg júst hevði fingið summarferiu, so tí passaði... Continue reading →
Summarferian er av álvara byrjað, og tað bleiv millum annað, hátíðarhildi við at fara til Tøse Tirsdag, saman við einari vinkonu. Nú var hetta aðru fer, vit hava verið til hetta tiltakið, og trúgvi neyvan at tað var seinastu fer.... Continue reading →


text:
Mánalýsi er ein nútímans krimisøga fyri børn. Hon hevur støði í gerandisdegnum hjá føroyskum børnum og er sera skemtilig og hevur ein óvæntaðan enda, soleiðis sum vanligt er í krimisøgum.
Í stuttum er søgan um systkini Bjarka og Birnu og vinmannin André.
Viðurskiftini millum systkini er sum hjá so mongum: Tey klandrast eitt sindur, eldri beiggin argar systrina og roynir at øsa hana upp. Pápin og mamman eru skild og børnini búgva saman við mammuni og skulu viðja pápan í vikuskiftum.
Tað, sum ger bókina so spennandi, er, at ein málningur verður stolin úr Smiðjuni í Lítluvík. Eitt mál sum børnini í felag fáa loyst.
Og tað sum ger bókina viðkomandi er, at til ber hjá børnum at kenna seg aftur í henni: Hon gongur fyri seg í Havn beint nú, hon er um trupulleikar við at noyðast at deilast um børnini og eisini um kenslurnar, sum børnini hava av skilnaði og at noyðast at laga seg til broyttar umstøður. Hon er um viðurskifti millum systkin, og hon er um at vera fremmandur í Føroyum.
Samanumtikið ein bæði spennandi, væl skrivað og viðkomandi bók frá einum lovandi debutanti.
Mánalýsi vann norðurlendsku kappingina at skriva barnabók. Kappingini var fyriskipað av rithøvundafeløgunum í teimum trimum londunum saman við felagsskapinum Nordbok. Hon er komin út samstundis á donskum, grønlendskum og á sámiskum.
Aftur


text:
- Tíðindi, mentan og ítróttur
Nýggj smoltstøð fingið góðkenning sum kann kærast
Umhvørvisstovan hevur góðkent virksemið á smoltstøðini hjá Bakkafrosti á Strond á Borðoynni.
Á smoltstøðini verða rogn, sum verða keypt frá øðrum veitara ald til smolt.
Størsti parturin av smoltunum verður fluttur beinleiðis í brunnbát og settur út í aliringar.
Smoltini fara at viga um 500 gramm.
Smoltstøðin hevur valt eina vatnreinsiskipan, sum ger tað møguligt at endurnýta 99,7 prosent av vatninum.
Tí fer smoltstøðin at klára seg við 100 rúmmetrum av nýggjum vatni um tíman.
Dálking
Ein ávís dálking kann koma frá smoltstøðum.
Hon stavar millum annað frá fóðri og skarni.
Tí er serligur dentur lagdur á í góðkenningini, at skarn og avlop av fóðri ikki hópa seg upp og elva til dálking á botninum.
Góðkenningin hevur ta treyt, at Bakkafrost Farming kannar botnin, har sum útleiðingin verður gjørd.
Um tað vísir seg, at útleiðingin elvir til dálking, sum ikki er uttan týdning, kann Umhvørvisstovan krevja, at bøtandi atgerðir verða gjørdar.
Fleiri treytir
Eisini eru treytir settar um ampar av óljóði, lukti og øðrum.
Tey, sum hava kærurætt, kunnu kæra umhvørvisgóðkenningina til landsstýriskvinnuna í umhvørvismálum.
Kærurætt hava tey, sum avgerðin hevur ein serstakan, beinleiðis og persónligan týdning fyri, sigur Umhvørvisstovan.
Sí eisini


text:
Leygardagin skipaði TSF fyri triðju av fimm einkultstartskappingum í kappingini GIANT Várkappingin 2017. Í hesari kapping verður bara kappast í einkultstarti.Tað var tíðliga á morgni, tað var nógvur vindur og tað var kalt. Dómarin avgjørdi tí at flyta kappingina. Eftir
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Tað er ikki støddin, men vøksturin, ið telur"
Einstein


text:
Tann, ið vil tað mest, klárar tað aloftast
TB | 08/09/12
Úrslitini hava gamaní ikki follið okkara veg, seinastu dystirnar, og ymsastaðni byrjar man at hoyra uppgevandi tónalag. Hetta særir mítt bløðandi TB hjarta, sum fult og fast trýr, at barndómsfelagið fer at hóra undan. Kappingin er ikki liðug enn, og tað eru enn fleiri frálíkir møguleikar hjá TB liðnum, til at skaffa sær neyðugu stigini, til at hála seg upp um B68. Fyri ALT í verðini má tað ikki henda seg, at leikarar í hópinum, NAKRANTÍÐ, hugsa tankan, at hetta gongur ikki, og, okur eru ikki góðir nokk, tí tað eru tykur…Og ríkiligt tað eisini. Tað liðið, ið trýr mest, á egnan mátt og megi, tað liðið klárar tað aloftast. So vælsignaði beiggjar, trúgvi uppá hetta, tí okur eru rættuliga nógv, ið stuðla tykkum allan vegin. Tykur ERU góðir nokk, og tykur FARA AT KLÁRA TAÐ !!!
Hugsið um alt tað, tit duga so væl, og leverið so vøruna, vælsignaðu dreingir. Okur gevast ALDRIN !!! Kom so TB !!!


text:
Hugskotskapping í Klaksvík
Skriva tann 20. Jan. 2012
Klaksvíkar kommuna hevur útskrivað eina almenna hugskotskapping um miðøkið í Klaksvík.
Kappingin er fingin í lag fyri at fáa nýggj huskot til, hvussu Klaksvík kann troyta teir møguleikar, sum liggja í miðøkinum í býnum. Nýggju hugskotini skulu nýtast til at skipa ein miðbý fyri Klaksvík við nýggjum bústøðum, handilslívi, skrivstovuvirksemi, almennum stovnum, uppihaldsøkjum og tað sum hoyrir til ein miðbý við tænastum til borgaran.
Nærri fæst at vita um kappinga aðrasteds á heimasíðu okkara.
Meira um kappingina her.


text:
Fiskivinnunýskipanin hevur einki við søluna at gera
Eg eri ógvuliga harmur um, at
manningin á Sjúrðabergi missir arbeiðið, men at Hanus Hansen velur at selja
eitt skip, er helst tí, at tað er skilagott fyri fyritøkuna. Tað hevur als einki
við fiskivinnunýskipanina at gera.
Seinastu
árini hava trý reiðarí fingið alla kvotuna í Barentshavinum tillutaða. Við
fiskivinnunýskipanini fingu hesi trý reiðaríini 85 % av kvotuni tillutaða í mun
til 100 % undanfarin ár. Hini 15 % vórðu seld á uppboðssølu. Somu reiðarí
keyptu so at siga alla kvotuna, og hava tískil nøkulunda somu kvotu at fiska í
2018, sum tey vildu havt uttan fiskivinnunýskipanina.
-
Tað harmar meg
almikið, at manningin á Sjúrðabergi hevur mist arbeiðið. Tíbetur er nógv
virksemi í landinum, og tað er mín vón, og eg ivist onga løtu í, at hesi røsku starvsfólkini
skjótast møguligt fáa annan kjans. Men lat tað vera greitt, at
fiskivinnunýskipanin ikki kann vera orsøkin til, at Hanus kennir seg noyddan at
selja.
Kvotan lækkar, men verður framvegis
yvir meðal
I
2017 var føroyska kvotan í Barentshavinum á leið 30.000 tons. Hetta er methøg
kvota, og tíbetur hevur kvotan í Barentshavinum seinastu 4 árini verið sjáldsama
høg. Sambært ICES eru fiskastovnarnir nú verri fyri, og tí valdu Russland og
Noreg at lækka heildarkvotuna við á leið 10 %, soleiðis at føroyska kvotan í
2018 er á leið 27.000 tons. Hetta hevur einki við fiskivinnunýskipanina,
samgonguna ella føroyskar myndugleikar at gera.
Hóast
kvotan er lækkað nakað í 2018, so er føroyska kvotan á 27.000 tons væl oman
fyri meðal av, hvat kvotan hevur verið mongu seinastu árini. Ábendingar eru um,
at Noreg og Russland fara at lækka heildarkvotuna í Barentshavinum meira komandi ár, men framvegis verður
kvotan helst yvir meðal.
- ni,Tað er harmiligt, at
kvotan lækkar, men á ongan hátt ókent fyri tey, sum virka í fiskivinnuni. Tí
kvoturnar broytast alla tíi, tí
kvoturnar broytast aðina - eisini í Barentshavinum. Til dømis lá føroyska
kvotan í Barentshavinum fyrst í hesi øldini í fleiri ár millum 13-16.000 tons. Hví
JFK velur at selja eitt skip nú, tá kvotan er væl oman fyri meðal, má Hanus
Hansen svara fyri – allarhelst er tað tí, at hetta er skilagott fyri
fyritøkuna. Men at geva fiskivinnunýskipanini skuldina er órímiligt, tí JFK
hevur nøkulunda somu kvotu í Barentshavinum við fiskivinnunýskipanini, sum tey
høvdu havt uttan nýskipanina.
Aksel V. Johannesen


text:
Grein 52 spurningur til Kristinu Háfoss um lønarútgjalding
Fyrispurningur eftir tingskipanini § 52a
Fyrispurningur til Kristinu Háfoss, landstýriskvinnu í fíggjarmálum um lønarútgjaldingar til limir í Føroya Pedagogfelag undir verkfalli.
-
Hvussu nógv hevur tað almenna útgoldið limum í Pedagogfelagnum í lønum fyri tíðarskeiðið eftir, at verkfallið/verkbannið gjørdist veruleiki?
-
Hvør er ítøkiliga orsøkin til, at Fíggjarmálaráðið velur at rinda fólki løn, sum ikki hava rætt til/krav uppá løn undir verkfalli/verkbanni?
-
Við hvørjari ítøkiligari heimild er lønin útgoldin?
-
Um so er, at útgjaldingin er framd við støði í siðvenju, nær er henda siðvenja byrjað, hvør setti hana í verk, á hvørjum grundarlag er henda siðvenja sett í gildi, nær og hvussu ofta er hon brúkt, og hvussu hava fyritreytirnar verið fyri at útgjalda løn undir verkfalli/verkbanni í hvørjum einstøkum føri?
-
Hvussu samsvarar nevnda siðvenja við leiðreglurnar hjá Fíggjarmálaráðnum um at løn má ikki útgjaldast undir verkfalli, og hví og nær hevur siðvenjan fingið størri týdning og tyngd enn leiðreglurnar hjá Fíggjarmálaráðnum ?
-
Er nakað mark fyri, hvussu stórar hesar lønarútgjaldingar kunnu vera, og nær og til hvønn hesar kunnu verða útgoldnar sambært nevndu siðvenju?
-
Hevur Fíggjarmálaráðið hugsað um/tikið hædd fyri, at slíkar lønarútgjaldingar kunnu leingja verkfallið óneyðugt, og harvið økja munandi um skaðiligu ávirkanina á alt samfelagið?
-
Tá onki arbeiðið liggur aftan fyri nevndu útgjaldingar, verður spurt um rætta heitið á hesum útgjaldingum ikki er “lán”, tá “løn” jú ikki skal gjaldast aftur ella mótroknast?
-
Hevur Fíggjarmálaráðið tryggjað sær at fáa allar pengarnar aftur, og hvussu kann hetta tryggjast, um so er, at ein komandi mótrokning í løn ikki kann verða framd orsakað av, at viðkomandi ikki longur er í starvi, og harvið ikki fær nakra løn?
-
Hvør heftir fyri og hevur ábyrgdina av einum møguligum tapi fyri landskassan, um lønin/lánið ikki fæst innaftur?
-
Finst nakað fordømi aðrastaðir, har arbeiðsgevarin rindar limum hjá verkafeløgum fulla løn undir verkfalli?
Viðmerkingar:
Grundarlagið undir fyrispurninginum og niðanfyrinevndu viðmerkingum eru tær almennu atfinningar, sum Tórbjørn Jacobsen, borgarstjóri í landsins triðstørstu kommunu, Bjørn á Heygum, og Føroya Arbeiðsgevarafelag venda móti fíggjarmálaráðnum, nú tað er staðfest, at Fíggjarmálaráðið saman við flestu kommununum hevur tikið avgerð um at rinda limum í pedagogfelagnum løn undir verkfalli.
Í sínum atfinningum vísa omanfyrinevndu á, at talan er um eitt sera óvanligt stig og stríðir móti vanligum arbeiðsrættarligum reglum, har hvør partur sær tekur ábyrgd av sínum egnu handlingum, harundir teimum útreiðslum, sum stava frá einum slíkum verkfalli/verkbanni
Víðari verður víst á, at tað, sum er enn meira margháttligt er, at Fíggjarmálaráðið á henda hátt í veruleikanum fíggjar kostnaðin av teimum tiltøkum hjá Føroya Pedagogfelag, sum eru vend móti Fíggjarmálaráðnum sjálvum, sum arbeiðsegvara.
Av somu grund er sera viðkomandi at fáa at vita, við hvørjari heimild slík óvanlig stig verða tikin, og hvørjum áhugamálum hesi tæna.
Í leiðreglunum hjá Fíggjarmálaráðnum stendur, at løn má ikki vera útgoldin undir verkfalli/verkbanni.
Tað undrar tí almikið, at ein sonevnd siðvenja nú knappliga kemur fram um hesar reglur.
Føroyski borgarin hevur tí krav uppá at fáa at vita, hvør grundgevingin er fyri, at egnu leiðreglur fíggjarmálaráðsins soleiðis uttan víðari verða settar úr gildi.
Eisini er tað áhugavert at fáa at vita, hvat hetta kostar fyri landskassan, og í hvønn mun útgjaldingarnar kunnu fáast aftur við mótrokning ella á annan hátt.
Tá tað eru rættuliga nógvar limir í Pedagogfelagnum, sum eru í verkfalli, er talan um stórar upphæddir, sum landskassin á henda hátt leggur út.
Tað er tí viðkomandi at spyrja um, hvat hetta í veruleikanum kostar tí almenna.
Á løgtingi tann 04. Januar 2018
Bill Justinussen, løgtingsmaður


text:
120-ÁRA ZIONISMA
"Táið HARRIN læt fangar Zions sleppa heimaftur, vóru vit sum tey, ið droyma." Sálm. 126,1 -
Avraham Duvdevani, formaður í World Zionist Organization (Heims Zionistafelagsskapurin):
Zionisma er grundarlagið undir stovnsetingini av Ísraelska statinum. Frælsislýsingin, lógin um at venda heimaftur, tjóðsangurin, flaggið og øll tilvera Ísraels; alt hetta stavar frá Zionismu. Virðini í Zionismuni vegleiða og hjálpa leiðarum tjóðarinnar at binda óloysilig bond millum Jødarnar í Ísrael og teir í útlegdini.
Tað frøir okkum, at leggja fram 120-ára virksemi hjá Zionistarørsluni, sum byrjaði við fyrstu Zionistaráðstevnuni í Basel í 1897; gjøgnum allar lutir av Zionistakollveltingini, sum Theodore Herzl setti í verk. Zionistakollveltingin er eitt merkisvert fyribrigdi í mannasøguni. Nøkur evni, sum eru løgd fram her, eru: "eitt fólk vendir heimaftur til land sítt", "gamla hebraiska málið verður endurnýggjað og umskapað í nútíðar talað mál", "búseting í landinum" og "eitt hitt hægstmenta landbúnaðarstøðið í heiminum". Alt hetta vísir á stóra Zionismuundrið.
Heims Zionistafelagsskapurin (WZO) heldur á at virka í hugsjón Herzl's, samsvarandi broyttum umstøðum og avbjóðingum. Sum Herzl segði: Zionisma er ein áhaldandi hugsjón." Í nútíðar orðum kunnu vit siga: "Zionisma uttan íhald."
120-ÁRA ZIONISMA - Theodor Herzl (1860-1904) kallaði saman fyrstu zionistaráðstevnuna, sum var í Basel í Sveits í august 1897, 120 ár síðan (2017). Hetta var fyrstu ferð, at heimsins Jødar komu saman, at virka fyri at seta á stovn eitt tjóðarheim til Jødafólkið. Longsilin, at venda aftur til Zion, var har øll árini í útlegdini. Í 1800-árunum vóru hugsjónarrørslurnar báðar: "Undanmenn Zionismurnar" og Hibat Tzion ("Unnustar Zionismurnar") virknar. Men, hugsjón Herzl's fyri einum Jødiskum stati og politiska virksemi hansara at náa tí málinum, festi í eina Zionista kollvelting í Jødiska heiminum, og aldargamla "vónin, at venda aftur til land fedra okkara" byrjaði at ganga út! Heims Zionistafelagsskapurin varð settur á stovn á fyrstu zionistaráðstevnuni, at fullføra tjóðarmálini hjá Jødafólkinun og at føra til zionistarørsluna. Heims Zionistafelagsskapurin greiðir her frá høvuðsvirkseminum hjá Zionistarørsluni hesi 120 árini, hon hevur virkað. At stovna statin Ísrael, at venda aftur til Zion, at fáa nýtt lív í hebraiska málið og mentanina, at búsetast í landinum - hetta var tað týdningarmiklasta hjá zionistarørsluni at náa! Men, mál zionismurnar eru ikki fullførd enn. Tí er tað, at WZO (World Zionist Organisation - Heims Zionistafelagsskapurin) og deildir og stovnar hansara halda fram at virka, á ymiskan hátt, bæði í Ísrael og uttanlands. Hugsjón Herzl's er framhaldandi ein íblástrarkelda at hava fyri sær: "Zionisma, ein áhaldandi hugsjón."
"STATURIN Í FØÐING" -
HERZL OG JØDASTATURIN - Theodor Herzl (1860-1904) var fyrsti nútíðar statsmaður Jødafólksins. Í bók sínari, Jødastaturin, ímyndar hann sær eina ætlan um ein stat til Jødafólkið. Hann endurnýggjaði Jødisku fullveldiskensluna og umskipaði Zionismu kring heimin til eina politiska eind, har Jødiska tjóðin flutti seg móti fullveldisríki.
ZIONISTA RÁÐSTEVNAN - Fyrsta Zionista Ráðstevnan í Basel, sum Herzl kallaði saman í august í 1897, orðaði almennu stevnuskrá sína, "Basel Skráin": "Zionisma virkar fyri at stovna eitt heimland, tryggjað við almennari lóg fyri tjóðina Ísrael, í Ísraelslandi.
"STATURIN Í FØÐING" - Fyrsta Zionista Ráðstevnan stovnaði World Zionist Organisation - (Heims Zionistafelagsskapin), og seinni, "Staturin í føðingini". Herzl skrivaði tá í dagbók sína: "Í Basel stovnaði eg Jødiska statin ... Kanska um fimm, men vissuliga um fimmti ár, fara øll at viðurkenna hetta."
BALFOUR YVIRLÝSINGIN - Ídni Hertzl's, at fáa altjóða stuðul at stovna Jødiska statin, helt fram við øðrum Zionista leiðarum. Týðandi úrslitið varð nátt við "Balfour Yvirlýsingini" í 1917, har Bretska stjórnin lýsti stuðul sín at stovna jødunum eitt tjóðarheim í Ísraelslandi.
ST SAMTYKTIN TANN 29. NOVEMBER - Politiskt ídni helt á, samstundis sum jødiska samfelagið mentist í Ísrael. ST-samtyktin tann 29. november 1947 var avgerandi; hon góðkendi at Bretska yvirræðið var av, og at ein Jødiskur statur varð stovnaður í Ísrael.
ÍSRAELSKI STATURIN - Fimmti ár eftir Basel Ráðstevnuna vórðu profetisku orð Herzl's veruleiki; 14. mai 1948 lýsti David Ben Gurion (1886-1973), sum varð fyrsti forsætisráðharri landsins, stovningarsamtykt Ísraelska statsins.
INNFLYTING OG UPPTØKA - EITT FÓLK VENDIR HEIMAFTUR TIL LAND SÍTT - Tá ið jødafólkið flytur heimaftur til Ísraels ("Aliyah"), ganga orð profetanna út, og er hetta, saman við frælsislýsing Ísraels, kjarnin í virkisøki Zionismunar.
LONGSILIN EFTIR ZION - Líka síðan útlegdina í Bábel, hevur longsilin eftir Zion átt eitt meginpláss í jødiska siðaarvinum og jødisku bønini. Alla tíðina, hesi tveytúsund árini í útlegd, eru jødar fluttir til Ísraels, sum einstaklingar, ella í avmarkaðum bólkum.
HEIMS ZIONISTAFELAGSSKAPURIN VIRKAR FYRI ALIYAH - Heims Zionistafelagsskapurin (WZO) sá innflyting til Ísraels sum eina fyritreyt fyri Jødiska tjóðarheiminum. Tí virkaði WZO beinanvegin fyri, og eggjaði til innflyting (Aliyah), í farnari tíð, og ger tað framvegis nú á døgum.
FRÁ BÚSETING TIL STAT - Aliyah-bylgjurnar, áðrenn, og fyrstu árini eftir tað at staturin var stovnaður, tvífaldaðu fólkatalið í landinum og bar hetta stórar avbjóðingar við sær, bæði fyri leiðarar landsins og fyri innflytararnar sjálvar. Samstundis førdu hesar bylgjur jødar úr nógvum ymiskum londum saman; hetta skapti eitt fjøltáttað og fleirmentað samfelag.
UNGDÓMS INNFLYTING - Zionistarørslan menti eisini serstakar skipanir til teir ungu jødisku innflytararnar: "Youth Aliah", í 1930-árunum, og "Naaleh" skránna (Ung, áðrenn tey verða foreldur), í 1990-árunum.
ZIONISTA-ÁSETING - Ólóglig innflyting í Mandat-tíðarskeiðnum, eins og innflytarabylgjurnar úr fyrrverandi Sovjetsamveldinum, úr Etiopia og Vesturheiminum eftir Seks-daga kríggið, var dømi um Zionistaáseting. Teirra Aliah (innflyting) botnaði í longslinum eftir Zion og óloysiligu bondunum millum Jødafólkið og land tess.
ALIAH ÍKASTIÐ - Innflytingin úr ymiskum londum hevur styrkt mentanina, útbúgvingarstøðið, fíggjarstøðið og ísraelska samfelagið sum heild og hevur víst heiminum ísraelsku tjóðar- og moralsku lyftini til allar Jødar í útlegd, hvar enn teir so eru.
BÚSETING OG LANDBÚNAÐARMENNING - Búsetingin í landinum var ein praktiskur máti at vísa hugsjónina, at stovna ein stat í søguliga Jødiska heimlandinum, í verki. Áræðið at búsetast, strembaði eftir at seta í verk fólkaræðivirðini í einum fyrimyndarsamfelag, grundað á javnrættindi, brøðralag og sínámillum ábyrgd. "Kibbutz" og "Moshav" eru dømi um serstakar sosiobúskaparligar fyrimyndir við hesum virðum.
LANDBÚNAÐAR BÚSETING - Heims Zionistafelagsskapurin (WZO), umvegis Keren Kayemeth LeIsrael (Jødiska Tjóðskapargrunnin KKL/JNF), keypti jørð til búseting, fyri dagsprís. Býlingar, bygdarløg, kibbutzim og moshavim vórðu grundað á hesa jørð, og í øllum landslutum búsettust jødar, sum vendu heim til land sítt. Hesar búsetingar mentu fjøltáttaðan landbúnað og umskaptu landið, har áður vatn og nátturutilfeingi treyt, til tað blómandi "Landið, ið flýtur í mjólk og hunangi".
BÝARKEND BÚSETING - Um somu tíð mentust bygdir og býir, og samfeløg vórðu stovnað, har handverk, ídnaður, handilsskapur, vísindi og tøknifrøði mentist, líka upp á altjóða stig.
ÚTJAÐARA- OG MARKNALANDSLUTIR - Niðursetubygdir vórðu eisini lagdar í útjaðaranum, at spreiða íbúgvarnar so víða sum bar til og at verja landamørk Ísraels. Henda útbreiðsla av bústøðunum skapti tá, og heldur á at mynda landsins landafrøðiliga skap.
KREATIVITETUR OG NÝSKAPAN - Niðursetufólk, saman við granskarum og universitetum hava nátt framúrskarandi málum í ísraelskum landbúnaði, so sum: at spara vatn, reinsa skitið vatn, gera sjógv til vatn, menna nýggjar landbúnaðarvørur, veltingarhættir og landbúnaðartól og maskinur. Ísraelskir serfrøðingar útflyta hesa ísraelsku landbúnaðarnýskapan og vegleiða í landbúnaðarmenning kring allan heim, serliga í menningarlondunum.
HEBRAISKT MÁL OG MENTAN ENDURREIST - Tað var eitt stórfingið frambrot fyri Zionismun, tá ið hebraiska málið kom aftur til lívs! Sum "heilagt" mál, øldirnar í útlegd, hevur hebraiskt fyri tað mesta verið brúkt til lesnað og bønarhald. Zionistarørslan fór fyrst í 1900-árunum undir virkna tileggjan, so at hebraiskt broyttist til livandi, talað, nútíðarmál, sum so varð almenna málið í statinum Ísrael.
ELIEZER BEN YEHUDA - Journalisturin, Eliezer Ben Yehuda (1858-1922) arbeiddi hugagóður at fáa lív aftur í hebraiska málið. Hann stovnaði Hebrew Language Committee (Hebraiska Málnevndinq), at virka fyri, at fólk brúktu hebraiska málið; hann gav út dagbløð á hebraiskum; hann evnaði til nýggj orð, sum hóskaðu nýmótans livihátti, og hann skrivaði eina umfatandi og søguliga hebraiska orðabók.
"MÁLSTRÍÐIÐ" - Í 1913 var eitt alment átak sett í verk, at byrgja upp fyri rákinum, at t.d. týskt varð brúkt sum høvuðsmál í frálæruni í Tekniska skúla í Haifa, mótvegis tí leikluti sum hebraiskt mál skuldi hava í skúlaskipanini. Stríðið varð kallað "War of Languages" (Kríggið um málini). Hebraiski sigurin ímyndaði endurreisn málsins og eina "tjóðarveking".
FRÁLÆRA Í HEBRAISKUM - Barnagarðar, skúlar, hægri lærustovnar og læraraskúlar vórðu settir á stovn, har hebraiskt var frálærumál. Enntá í gomlu Talmud-frálæruni vórðu fleiri universitet (yeshivot) stovnað, har málið var hebraiskt.
HEBRAISK MENTAN - Hebraisk mentan fór at blóma allastaðni: bókmentir og yrkingalist, leiklist og filmur, tónleikur og dansur, tíðindaflutningur, dagbløð og radio, sjónvarp og internet.
EIN TJÓÐ - EITT TUNGUMÁL - Hebraisk sameinir íbúgvar Ísraels úr øllum fólkabólkum og samfeløgum og hevur ein týðandi leiklut at taka upp nýggjar innflytarar. WZO (Heims Zionista-felagsskapurin) hevur eisini eina hebraiska frálæruskrá til jødar í útlegd. Hetta styrkir sambandið millum jødar í Ísrael og í útlegd á øllum økjum. Hebraiska málfrálæruskráin fyri jødar í útlegd, men sum væntandi flyta heim, ger innflytingina (Aliyah) nógv lættari.
KVINNURNAR TAKA SEG FRAM - KVINNUR FÁA VALRÆTT - Zionistarørslan var ein hin fyrsta tjóðarrørslan í søguni, sum útvegaði kvinnum valrætt. Byrjanin var val til Zionistaráðstevnuna í 1898, har kvinnur høvdu javnbjóðis rættindi at velja og at verða valdar í almenn størv. Til samanberingar, kom atkvøðurættur fyri kvinnur í Onglandi ikki í gildi fyrr enn í 1918, í USA í 1920 og í Fraklandi í 1944.
SAMSTARV OG LEIÐSLA - Líka síðan fyrstu innflytarabylgjurnar, hava kvinnur verið javnbjóðis monnum í øllum virksemi og leiðslu í Zionistafyritøkunum. Kvinnuligir pedagogar og lærarar í barnagørðum og grundskúlum, høvdu ein týðandi leiklut í endurreisn hebraiska málsins. The Young Women's Farm (Garður Yngri Kvinnur) nærhendis Genesaretsvatni, vandi upp kvinnur í landbúnaði, og undangongukvinnur virkaðu undir liðini á mannligu starvsfeløgum teirra í jarðarbrúkinum. Felagsskapur og javnstøða í Zionistarørsluni gjørdi ta ungu Golda Meir (1898-1978) føra fyri at átaka sær leiklutin í Jødiska samfelagnum, áðrenn ísraelski staturin var stovnaður. Seinni, tá ið staturin varð settur á stovn, varð hon vald til arbeiðsmálaráðharra, og aftur seinni til uttanríkisráðharra og at enda forsætisráðharri Ísraels.
KVINNU-FELAGSSKAPUR - Longu í 1911 stovnaðu kvinnur ágrýtnar felagsskapir at víðka teirra leiklut í samfelagnum, og tryggja teirra javnbjóðis luttøku í landsins menning. Karismatiskar kvinnur stovnsettu Hadassah Organization, WIZO, Na'amat, Emunah og Youth Aliyah.
KVINNUR Í VERJUNI - Kvinnur virkaðu javnbjóðis monnum í fyrstu trygdar- og verju hermegini, Hashomer, Haganah, Palmach, Irgun og Lechi. Nú á døgum hava kvinnur ymiskar leiklutir í ísraelsku verjuni (Israel Defense Forces), eisini í bardagastøðu.
TIGNARLIG KVINNULEIÐSLA - Kvinnur eru náddar høga tign í álitisstørvum - í Knesset og í stjórnini, í rættarskipanini, bý- og bygdaráðum, ríkisfyrisiting og uttanrikistænastu, bankum, stórum fyritøkum og í fjølmiðlaheiminum. Skapanarevni kvinnunar á øllum økjum í mentan og list hevur økt um andligu og vitbornu sermerkini í ísraelska samfelagnum. Vísindakvinnur hava verið við at ríka vísind og gransking í Ísrael og uttanlands, og tær hava fingið tignarligar virðislønir, eisini Nobel virðislønina.
MINNILUTAR - JAVNSBJÓÐIS RÆTTINDI - Zonistarørslan royndi at stovnseta eitt fyrimyndarsamfelag í Jødiska statinum, har ikki-jødar eins væl og jødar kundu njóta javnsbjóðis rættindi í øllim førum. Í bók sínari, The Jewish State (Jødastaturin), skrivar Hetzl: "Um limir við aðrari trúgv ella úr øðrum tjóðum búgva okkara millum, vilja vit veita teimum somu lógarfestu verjurættindi. Í utopisku skaldsøgi sínari, "Altneuland", útgreinar Hetzl, hvussu arabiskir borgarar kundu njóta øll politisk rættindi og verða heilt sameindir í tað "Nýggja samfelagið" í landinum.
BALFOUR LÝSINGIN - Zonistaráðstevnan tók Balfourlýsingina (1917) til sín, við greininini: "Einki skal verða gjørt, sum fordømir verandi ikki-jødisk samfeløg...". Ráðstevnan kunngjørdi (1921): "Vit ynskja at búgva saman við arabiska fólkinum ... og saman við teimum umskapa felags heim okkara í blómandi samfelag, ið tryggjar hvørji tjóð frið at mennast.
FRÆLSISLÝSINGIN - Frælsislýsing Ísraels heitti á "arabisku íbúgvarnar í statinum Ísrael ... at vera ein partur av landinum, við grundstøði í fullum og javnbjóðis borgararættindum og umboðan í almennum stovnum, bæði fyribils og varandi."
BORGARALÓGIN - Lógin um borgararætt (1952) veitir øllum, búsitandi í Ísrael, fullan borgararætt. Allir minnilutar hava fult frælsi til trúgv og gudsdyrkan, og tað stendur øllum frítt at vera við í øllum samfelagsviðurskiftum, fígging, mentan, poitikki og rættarskipan. Arabiska málið er viðurkent sum alment mál í landinum.
TILLUTAÐ LAGNA - Drusasamfelagið stovnaði eitt Zionistaumboðsráð, gjørdi ein "Brøðrasáttmála" og tilevnaði ein felagsskap um sínámillum lagnu við Ísrael. Drusar og Sirkassar gera hertænastu í IDF (ìsraelsku verjuni), og náa eisini høgt støði. Eisini nógvir Bedouinar gera hertænastu.
ÍSREL OG ÚTLEGDIN - EIN TJÓÐ - EITT HJARTA - Zionisma strembar eftir, at savna jødar um allan heim saman í Ísrael, har teir skulu búgva trygt og virka við at menna Ísrael. Kortini er veruleikin tann, at nógvir jødar eru verandi í útlegdini, har teir hava stovnað jødiskar felagsskapir og eru falnir inn í samfeløgini, fíggjarliga, sosialt, mentanarliga og politiskt. Hóast geografisku fjarstøðuna, er ein djúp kensla av sambandi millum jødarnar í útlegd og teir í Ísrael. Hetta sambandið virkar ein samleika og felags ábyrgdarkenslu.
ÚTLEGDIN STUÐLAR ÍSRAEL - Jødarnir í útlegd hjálptu til, tá ið staturin Ísrael varð settur á stovn og stuðlaðu honum á nógvan hátt í menningini: eggjan, fíggjarstuðul til tjóðar- og staðbundnar verkætlanir, politiskur stuðul, almennar samhugalýsingar og at savna sjálvboðin til civila- ella hernaðartænastu. Ísrael er eisini vældámt mál hjá ferðafólki og familjuferðandi.
ÍSRAEL STUÐLAR ÚTLEGDINI - Ísraelski staturin sær seg eisini hava ábyrgd av lagnuni hjá Jødum kring heimin, og stuðlar teimum á allan hátt, tað er møguligt. Almennir stovnar senda útbúgvingar-sendiboð til jødisk samfeløg uttanlands, har teir veita hóskandi frálærutilfar, sum styrkir teirra vitan um jødadómin, standa fyri frálæruskráum, sum virka fyri jødiska og zionistiska samleikanum og veita átrúnaðarligar tænastur.
RÁK AV JØDADÓMI - Jødadómur í útlegd hevur ment frísinnað átrúnaðarlig rák, sum hava týðandi leiklut í útlegdarsamfeløgunum. Teirra árin hava eisini havt mikið árin á ísraelska samfelagið.
BARDAGI MÓTI ANTI-SEMITISMU - Antisemitisma stendur í vøkstri kring allan heim, og vísir seg sum almennar antiísraelskar útsøgnir og gerðir, umframt boykott móti Ísrael (BDS). Heims Zionistafelagsskapurin (WZO) rekur eina samskiftismiðstøð, sum stríðist móti hesum tilburðum, og stjórnar ymiskum mótvirkandi tiltøkum, í samstarvi við jødar í útlegd.
VERJA OG TRYGD - FYRSTA VERJUMEGIN - Herzl strembaði eftir at stovnseta jødiska statin við atjóða samtykki og í friðaranda. Kortini, av tí at arabar fóru harðliga fram í landinum, stovnsetti hetta nýggja jødiska samfelagið verjuskipanir - Bar Giora (1907), Hashomer (Vaktara-samtakið - 1909) og Hagana (1920).
BRETAR KALLA INN HERFÓLK - Nógvir limir í jødiska samfelagnum bardust í Bretska herinum, sum partur av "The Jewish Legion" (Jødisku herdeildini) ímóti Turkunum í Fyrra heimsbardaga, ella ímóti Nazistunum í Seinna heimsbardaga. Teir vóru limir í Palmach ella í Jewish Brigade, sum eisini hjálptu fólki, sum vóru sloppin livandi burtur úr Holocaust, til Ísraels Land.
LOYNIHERARNIR - Av tí at Bretska stjórnin, í 1930 - 1940-árunum avmarkaði Aliyah, skerdi møguleikar jødanna at keypa jørð og gjørdi tilveruna vandamiklari fyri Jødisku samfeløgini, vórðu loyniherar skipaðir. Hermegirnar Hagana (íroknað Palmach), Irgun og Lechi vardu jødisku samfeløgini og virkaðu ímóti Bretsku yvirræðisstjórnini, við tí endamáli at stovna ein sjálvstøðugan stat.
IDF (ISRAEL DEFENCE FORCE - Ísraelska verjan) - Tá ið Ísrael tók skap, vórðu smáu hermegirnar sameindar í Israel Defence Force (Ísraelsku verjuna). Ísraelski staturin hevur ikki enn nátt staðbundnan frið og er noyddur at berjast fyri tilveru og íbúgvum sínum. Samanbrestir í økinum skugga framhaldandi fyri trygd íbúgva Ísraels, sjálvt um friðaravtalur eru gjørdar við Egyptaland og Jordan. Afturat tí, at varðveita trygdina, er IDF eisini ein bráðpanna hjá tilflytarum og ymiskum fremmandum fólkabólkum. Ísraelska verjan stendur eisini fyri, at hesir hermenn fáa formligu útbúgvingina og menna vanliga borgarliga ábyrgdarkenslu. IDF hjálpir eisini javnan til við bjargingararbeiði og veitir neyðhjálp, har t.d. náttúruvanlukkur raka, ymsastaðni kring heimin.
TØKNILIG MENNING OG CIVIL VERJA - Tørvurin, at betra um statstrygdina hevur leitt til vøkstur í nýskapandi tøkniídnaði, og civilum skipanum, sum hava ment tøknifrøðina kring heimin. Ísrael er eisini vorðið á odda í sambandi við trygdarviðurskifti á alnetinum.
JERUSALEM - Jerusalem hevur verið ævigi høvuðsstaður Jødafólksins síðan Dávid kong, og tað var har templið var. Jerusalem er ein ímynd av longsli Jødafólksins at venda aftur til tess land.
JERUSALEM VEKSUR ÚT UM MÚRARNAR - Í øldir búðu íbúgvar Jerusalems bara innanfyri múrin kring Gamla býin. Í 1860 vórðu bygd nýggj grannaløg uttanfyri gamla múrin, og seinast í 1800-árunum vóru jødarnir í meiriluta í býnum. Teir nýggju býarpartarnir vuksu og breiddu seg, so hvørt sum Aliyah-bylgjurnar skolaðu inn í landið í 1900-árunum.
"HØVUÐSTAÐUR" Í "STATINUM Í FØÐING" - Í Bretsku yvirvaldstíðini stovnfesti WZO (Heims-Zionistafelagsskapurin) Tjóðarbygningin og Hebraiska Universitetið í Jerusalem. Á tann hátt varð Jerusalem høvuðstaður í "Statinum í føðing".
HØVUÐSTAÐUR ÍSRAELS - Í frælsiskrígnum (1948) hersetti Jordan Gamlabýin. Eftir tað, at staturin var stovnaður, lýsti David Ben Gurion, forsætisráðharri, Jerusalem høvuðstað í Ísrael at vera, og Knesset (Tingið) staðfesti alment: "Við stovnan Jødiska statsins, er Jerusalem einaferð aftur vorðin tess høvuðstaður." Jerusalem varð lýstur heimstaður Knesset's, málaráðanna, hægstarætt, bústaður forsetans og forsætismálaráðharrans, Rabbinaleiðsluna og Rabbinarættin.
HERZL FJALLIÐ - Í august mánaði 1949, vóru jarðarleivdir Herzl's, eftir vilja hansara og avgerð Ísraelska Knesset's, fluttar og jarðaðar í Jerusalem. Síðan tá hevur Herzl fjallið verið tjóðarminnisstaður og gravstaður hjá tjóðarleiðarunum, hernaðargravstaður og Yad Vashem Holocaust minnismiðstøð.
SAMEINDUR JERUSALEM - Í Seks-daga krígnum (1967) varð býurin sameindur einaferð enn. Hann vaks í stórum og gjørdist størsti býur í Ísrael. Blandað og ymisk fólkasløg búgva nú í Jerusalem, har øll hava fullkomið trúarfrælsi.
EIN ÁHALDANDI HUGSJÓN - Einaferð kallaði eg Zionismu fyri eina áhaldandi hugsjón ... av tí at hon ikki endar við at vera fullkomin, sjálvt eftir tað, at vit fáa okkara egna land, Ísraels Land. Tí Zionisma ... fevnir ikki bara um vónina um eitt rættartrygt heimland til fólk okkara ... men eisini tráan eftir molalskum og andaligum fullkomni. (Theodor Herzl, "Vón okkara," mars 1904)
EIN FYRIMYNDARSTATUR - Herzl strembaði eftir at stovna ein fyrimyndarstat til Jødiska fólkið í Ísraels Landi, sermerkt sum eitt upplýst, tolið og framfýsið samfelag. Tað nýggja samfelagið í hesum landinum skuldi vera ført fyri at hýsa Jødiskum og algiltum (universellum) fullkomnum hugsjónum, framkomnari vísind og tøknifrøði til fyrimun fyri allan heim, og stremba eftir, at gera framúr moral hins "áhaldandi hugsjónar" til veruleika.
EIN JØDISKUR OG DEMOKRATISKUR STATUR - Zionistarørslan stovnsetti Ísraelska statin sum ein Jødiskan og demokratiskan stat, sum eisini tráar ímóti einum rættvísum samfelag, har vernd og framburður fyri jødiska fólkið er í miðdeplinum, og styrkir jødiska samleikan og bondini millum Ísrael og jødarnar í útlegdini. Ísraelska samfelagið hevur sett sær fyri, at skapa eina sanna kenslu av sambandi millum allar sínar ymisku fólkabólkar, trúar- og mentunargreinar, grundað á virðing, samljóð, frið og javnstøðu. Hetta var tað, sum Herzl kallaði samfelagsins moralska og andaliga fullkomni.
YNSKIÐ UM FRIÐ - Hægsta tráan, saman við allari vón Jødafólksins, síðan upphav søgurnar, hevur verið innari friður einstaklingsins, friður í samfelag okkara og frið við grannar okkara, nær og fjar.
Týtt úr bóklinginum "120 YEARS OF ZIONISM - ZIONISM IS AN INFINITE IDEAL" / dp 27. juli 2018.


text:
Fyritøkan hjá Jógvani Weihe í Havn byrjaði sum heilsøla í 1991 við, at maðurin aftan fyri
fyritøkuna var arbeiðsleysur. Við áræði og áhaldni varð bygd upp ein nýggj fyritøka, og í dag
er handilin í Stiðjagøtu ein av kendastu handlum av sínum slagi í landinum. Fyritøkan byrjaði
við seteplir, tøð og smálutir til handlar kring alt landið.
Eftir at hava húsast í leigaðum hølum ymsastaðni í Havnini og seinast á Staravegi, flutti
fyritøkan í 2004 í nýggjan, rúmligan handilsbygning við Stiðjagøtu úti í Havnardali.
Fyritøkan hevur síðani hon byrjaði í 1991, førkað seg meiri frá at verða heilsøla, til at verða
ein handil fyri øll. Her ber til at fáa mestsum alt, og kent er at, “um tað ikki fæst hjá Jógvan
Weihe, so fæst tað ikki”.
Vælkomin til P/F Jógvan Weihe
Brøðurnir Ólavur og Gunnar Oluf Weihe


text:
Í dag hevur Kristina Háfoss, løgtingskvinna, vegna Tjóðveldi lagt fyri Løgtingið uppskot til samtyktar um, at fáa setta í verk varskógvaraskipan fyri starvsfólk, sum eru í almennum starvi hjá landi og kommunum
Hví?
Land og kommunur røkja týðandi og grundleggjandi uppgávur vegna alt Føroya fólk. Tað er av sera stórum týdningi, at starvsfólk, ið starvast í almenna geiranum kunnu kenna seg trygg við at fráboða møguligt óreglusemi innan tað almenna.
Seinastu árini eru fleiri dømi um starvsfólk, ið hava valt at rópa varskó og gera vart við óreglusemi á arbeiðsplássi teirra ella innan økið, tey starvast innan. Millum seinastu dømini eru, starvsfólk innan eldrarøkt og innan samferðsluøkið. Søgan vísir tíverri, at persónligu avleiðingarnar kunnu gerast ógvusligar, um starvsfólk velur at varskógva alment um óreglusemi ella viðurskifti, ið ikki eru samsvarandi lóggávu.
Hetta ger, at nógv starvsfólk vilja velja frá, at varskógva um óreglusemi í framtíðini. Hetta um stig ikki verða tikin til, at skipa eina veruliga varskógvaraskipan, ið bæði tryggjar at óreglusemi verður fráboðað, og verjir tann, ið fráboðar óreglusemið.
Hvat?
Ein varskógvaraskipan vil geva starvsfólkum møguleika at gera vart við óreglusemi ella lógarbrot umvegis dulnevnda fráboðan. Eisini skulu rættindini hjá tí, ið varskógvar, tryggjast í lóg.
Hvussu ?
Land og kommunur eiga saman at nágreina, hvussu ein varskógvaraskipan fyri starvsfólk í almennum størvum skal skipast í Føroyum. Áðrenn farið verður undir varskógvaraskipan skulu greiðar skrivligar reglur gerast – eitt nú um:
- Hvør kann fráboða
- Hvat kann fráboðast um
- Hvar kann fráboðast – eitt nú umvegis bræv og/ella krypteraða heimasíðu
- Hvør er mannagongdin, tá fráboðað verður
- Hvør móttekur fráboðanina
- Hvussu verður ein fráboðan viðgjørd
- Hvørji rættindi hevur tann, ið fráboðar
- Hvussu verða fráboðanir goymdar á tryggum staði
Um farið verður miðvíst til verka beinanvegin, kann ein vælskipað og mennandi varskógvaraskipan, fyri starvsfólk hjá landi og kommunum, setast í verk í 2015.
Uppskotið til samtyktar um varskógvaraskipan fyri starvsfólkum hjá landi og kommunum kann lesast her:
Á Løgtingi, 6. november 2014
Tjóðveldi


text:
Teskispælið
Bókadeild Føroya Lærarafelags
- Síður: 40
- Útgávuár: 2009
- Upprunamál: danskt
- Innbinding: heft
- Rithøvundur: Morten Dürr
- Myndir: Peter Bay Alexandersen
- Týðari: Poulina Slættanes
Anna er nýggja gentan í flokkinum. Hon sigur ongantíð nakað.
Ein dagin spæla vit teskispæl og vilja hava Onnu við.
Anna teskar: "Pápi mín slær meg."
Eg má hjálpa Onnu. Men hvussu?
Ein viðkomandi søga um at fáa nakað at vita av óvart, sum ein gjarna vil gera nakað við.
Krabbabók - lilla - 4. torleikastig
Uppgáva:


text:
Bræv um farlyklaeftirlitsmerki sent kundum av misgáum24-04-2014
Seinastu dagarnar hava nakrir kundar fingið bræv við einum farlyklaeftirlitsmerki, sum vanliga verður brúkt í sambandi við stovnan av Netbanka
Java uppdatering16-04-2014
Nú er aftur tíð hjá netbankabrúkarum at uppdatera Java
Filmur: Næmingar gera næmingalýsing15-04-2014
At vera næmingur í Eik er nakað fyri seg. Eingin dagur er líka, og í ár hava 1. árs næmingarnir eisini fingið høvi til sjálvi at standa fyri myndatøkuni til ársins lýsing eftir nýggjum næmingum - tað hava tey tikið film av
Byrja yrkisleiðina í Eik11-04-2014
Hug til avbjóðandi og spennandi útbúgving í eini mennandi og modernaðari fyritøku? Vit sóknast eftir nýggjum næmingum. Freistin at søkja er 5. mai 2014
MasterCard Debit kort, Netbankin og sjálvtøkur óvirkin sunnunáttina11-04-2014
Vegna dagføringar hjá SDC er ikki atgongd til on-line skipanir náttina til sunnudagin 13. apríl frá kl. 01 til 05.


text:
Digitalu sjónvarpskanalirnar
Fyri at kunna móttaka tær digitalu sjónvarpskanalirnar er neyðugt at hava ein flatskýggja, ella eina "boks" at seta til sjónvarpið, við DVB-C móttakara og MPEG-4 tøkni. Næstan øll sjónvørp, sum eru seld seinastu 2 árini hava hesa útgerð. Í dag hava allir flatskýggjar við DVB-C móttakara MPEG-4 tøkni.
Um tú hevur eitt eldi sjónvarp, ber til at keypa ein slíka "boks" at seta til sjónvarpið, so allar tær digitalu kanalirnar síggjast. Radiohandilin Opus hevur royndarkoyrt nakrar "boksir", og er komnir fram til eina sera vælvirkandi fyri uml. kr. 900,-. Opus hevur tlf. 779999. Boksin kann sjálvandi keypast aðrastaðni, men neyðugt er at tryggja sær, at hon hevur DVB-C móttakara við MPEG-4 tøkni. Við eini slíkari boks fáa tit eina avbera góða mynd. Um sjónvarpið er gott, og ætlanin ikki er at skifta tað út, er hettar ein bíligur háttur at móttaka allar sjónvarpskanalirnar á netinum.
Soleiðis leitar tú tær digitalu rásirnar fram á sjónvarpið:
Automatisk leiting:
Fylg brúkaravegleiðingini, sum fylgdi við flatskýggjanum ella DVB-C boksini.
Viðmerkingar: Minst altíð til at velja antennusamband "Kabel", tí signalið tú móttekur kemur gjøgnum kápil.
Onkur sløg av flatskýggjum hava tann eginleika, at bert nakrar fáar rásir koma fram, tá leitað verður. Um tú velur "Fullskalasøgning" ístaðin fyri "Hurtigsøgning", kann hettar loysa trupuleikan. (t.d. nøkur sløg av Sony ella Philips)
Flestu sjónvørp kunna finna allar rásir við "automatiskari" leiting. Um hettar ikki ber til, kann leitast manuelt.
Manuel leiting:
Neyðugt er í høvuðsmenu´ini at seta leitingina til Antenna: Cable og møguliga velja bæði analoga og digitala leiting.
Manuell leiting at fáa sjónvarpsrásirnar inn. Td. við Samsung sjónvarp - Uppseting av digitalum rásum
1. Far inn á Config./Instalation, vel land, har skal ein koda setas til "0000", vel (Finnland), bakka aftur.
2. Far undir manuella leiting og tasta inn á ymsu feltini: frekvens, symbol rate og modulatión - virðir verður upplýst niðanfyri.
Punkt 2 skal endurtakast um fleiri frekvensir eru. – Og sum sæst niðanfyri, so er neyðugt at gera hetta fyri hvønn einstakan frekvens
3. Vel undirtekst til danskt.
DVB-C Frekvensir
Frekvensirnir eru ymskir og vístir niðanfyri. Symbol Rate talið er 6875 og Modulatiónin er 256 Quam.
Frekvensirnir eru: og rásirnar her hesar:
658000 Discovery HD og History HD
666000 Sky Sports 1 HD, Skysports 2 HD, ITV 4 HD og leys
674000 DR 1, DR 2, DR Update, DR Ramasjang, DR Kultur, TV 2 Film, TV 2 Charlie og Lifestyle TV
690000 6´eren HD, Animal Planet HD og KVF
698000 DR HD
706000 TV 2 HD og nú eisini DR 1 í HD góðsku (17/6-12)
714000 NRK 1 HD, NRK 2 HD og NRK Super/NRK 3 HD
730000 BBC HD og BBC One HD
738000 Al Jazeera, movies4men og men&movies+1
746000 ITV 1, ITV 2 og ITV 4
Symbol Rate: 6125
Frekvensir: 314000 Canal + (koda. Ein má sjálvur hava Canal+ hald)
Modulatión (QAM): 128
Symbol Rate: 6125
Frekvensir: 306000 Canal + (koda. Ein má sjálvur hava Canal+ hald)
Modulatión (QAM): 128
© 2018 marinargota


text:
Orð: Kajfinn Hammer
Lag: Róðin Thomsen
1. Har Guðs fólk er komið saman angar søtt av Orðsins urt!
Fyri Orðsins nardusanga myrkur, sút má víkja burt!
Har, sum Kristus er til staðar lovsangur og frøi er
og ein trá, at Honum líkna og av Honum anga her!
Niðurlag: Nardussalvan frá Guðs Orði flýtur mjúk og rein og klár,
salvar teg við gleðissmyrsli, lekir hvørt eitt hjartasár.
2. Og tá tú av hjarta gevur tí, sum einki eigur her,
tá sum søtur nardusangi fyri Kristusi tú er!
Rætt tí neyðstadda og sjúka eina bróðir-, systirhond;
far og linna kvøl og pínu, sum nú plága heimsins lond.
3. Harrin salvar teg at boða Evangeliið um Seg;
salva sjúk, sýn miskunnsemi, at Hann siga kann um teg:
Á, Mín Brúður, fylt og salvað, søtur virkisvilji tín;
hunangur av tínum vørrum drýpur, kæra Brúður Mín!
4. Tú, sum ungur ert og glaður og vil fegin kenna Guð,
kom í størsta álvarsemi, vel hin lítið virda lut!
Um tú trýrt og verður doyptur og vil ganga Harrans veg,
tú skalt sanna, nardusangin broytir, lyftir, fyllir teg!
5. Og tá lívsins stormar herja, tap tú kennir er í hond,
tá er gott at kunna vita, nardussmyrslið er í nánd!
Sum Maria salvar Jesus hjá spitalska Símuni
við tí dýra nardussmyrsli, so vil Harrin salva teg!
6. Og tá lívið fer at halla, tyngjast spor og grána hár,
enn tó nardussmyrslið angar og ber boð um Lívsins vár!
Heit á Guð á lívsins kvøldi, aldurdómsins tungu bond
Hann við nardussmyrsli linnar, salvar tína troyttu ond.


text:
Brúðarmyndir í top klassa
At taka brúdleypsmyndir havi eg sera góðar royndir í, og veit tí akkurát hvat krevst, at skapa dreymamyndirnar av tykkara stóra degi. Niðanfyri ber til at síggja ymiskar myndir eg havi tikið gjøgnum tey mongu árini, ið eg havi verið virkin brúðarfotografur. Til ber eisini at síggja 3 ymisk pakkatilboð tit kunnu velja ímillum.
Enn havi eg nøkur fá pláss eftir á kalendarinum fyri ár 2018, so lat meg endiliga hoyra frá tykkum, um tit kundu hugsað tykkum okkum sum tykkara brúðarfotograf. Gleði meg at hoyra frá tykkum!
Pakki 1 Mest fyri pengarnar!
Kr 23.000Við MVG Bílegg!
Pakki 2
Kr 18.000Við MVG Bíílegg!
Pakki 3
Kr 14.000Við MVG Bílegg!
Myndirnar verða allar eftirhugdar og viðgjørdar á ein professionellan hátt. Tit fáa síðani ein geyma við øllum myndinum á. Myndirnar verða allar í høgari góðsku og klárar til framkalling. Við hesum fáa tit eisini eitt vakurt myndaslide (sí. niðanfyri). Til ber eisini at bíleggja brúðarbók (sí niðanfyri).
Myndaslide
Í hvørjum pakka er eitt myndaslide íroknað. Niðanfyri er eitt dømi uppá hvussu okkara myndaslides síggja út.
Brúðarbók
Til ber eisini at ogna tykkum eina snøgga brúðarbók. Bókin er 30×30 cm stór við einari snøggari textil (vevnaður) innbinding og tjúkkt kvalitets papír, við størstu mynda uppliving.
Prísur kr 4.500,- við 20 síðum.
Prísur fyri tvær eyka síður kr 150,-
Við pakka 1. fáa tit kr. 1000 í avsláttur til brúðarbókina.
Aftaná myndatøkuna, gevi eg mær loyvi til at brúka nakrar av myndinum til mítt “portfolio”. Hetta er bert til at vísa onnur á, hvat eg persónliga kann geva sum brúðarfotografur. Um tit ikki ynskja tað, ber til at gjalda eitt eyka gjald og myndirnar verða síðani ikki koyrdar á mítt portfolio.


text:
Vit hava felagsantennu Inni á Gøtu, sum tekniska nevnd røkir. Antennuskápini eru nú gomul og treingja til eina hond. Ætlanin var at byrja hetta arbeiðið á ruddingardegnum, men tað viðraði ikki og mátti útsetast. Læs videre Arbeiðsdagur: antennuskápini hava brúk fyri tær…
Alle indlæg af Webmaster
Orku-arbeiðsbólkur
Eigarafelagið bjóðar øllum áhugaðum at luttaka í arbeiðsbólki um orku og umhvørvi.
Fjarhitin er í løtuni dýrasta orkuloysnin á føroyska marknaðinum. Kunnu vit ganga undan við orku og umhvørvi og finna góðar loysnir?
Send ein teldupost, um hetta hevur tín áhuga: nevnd@inniagotu.org
Fríðka um
Vit fara at fríðka um Inni á Gøtu. Summa staðni skal hampast, og onkra staðni kunnu vit planta runnar og trø. Hevur tú hug at vera við onkra løtu? Læs videre Fríðka um
Rottur
Fleiri fráboðanir hava ta seinastu tíðina verið um rottur ymisk støð Inni á Gøtu. Hetta gevur okkum ta fatan, at rottan er í vøkstri júst nú í okkara øki. Rotta nørist sera skjótt, og tí er tað sera umráðandi, at vit hjálpa til við at steðga hesum vøkstri. Læs videre Rottur
Dúgvur
Ein flokkur av dúgvum heldur til sunnast á Niðarugøtu og elvir til ampa á ymsan hátt.
Janus Hansen, lívfrøðingur á Tjóðsavninum, greiðir frá, at talan er um bládúgvu, sum er vanligasta dúgvan í Føroyum. Dúgvur læra skjótt, hvar tær finna mat og skapa sær vanar at halda til slík støð. Um fólk kasta út mat til fuglarnar, taka dúgvurnar væl ímóti hesum og halda til her. Læs videre Dúgvur
Rástrupulleikar
Fleiri hava framvegis órógv á SVF. Nýggj roynd at loysa trupulleikan verður gjørd í næstu viku.
Broyttir frekvensir:
SVF: 434 MHz
Iktus: 442 MHz
TV3Max / Rás1: 754 MHz
Sum ein roynd er SVF eisini lagt á 762 MHz, sum tó bara tey, ið hava Hald 2 kunnu taka.
RADIO: Rás 2 er nú aftur at hoyra á 89 MHz.
Kringvarp Føroya og IKTUS rásirnar verða fluttar
Fyri at sleppa av við trupulleikan við órógvi á SVF-rásini verða bæði SVF og IKTUS fluttar. Læs videre Kringvarp Føroya og IKTUS rásirnar verða fluttar
Veitsla Inni á Gøtu leygarkvøldið 10. mars
Veitslan Inni á Gøtu verður í býlingshúsinum leygarkvøldið 10. mars kl. 19.Vit kunnu gleða okkum til buffet við góðum mati, bæði heitur matur og tað kalda borðið. Kokkur okkara er Hansa Johannesen. So her verður lekkur matur, lívligur tónleikur og gott lag á fólki.
Møguligt er at keypa m.a. vín og øl í barrini.
Og so kunnu vit gleða okkum til onkur yvirraskilsir….
Vit síggjast. 🥂
Føstulávintshald
Føstulávintshald verður í Býlingshúsinum leygardagin 10. februar kl. 14. Kaffi, te, sunkist og fastalávintsbollar vera at fáa eftir tunnuslátturin.
Eisini fyri tey stóru børnini.
Opið hús byrjar aftur
Góðu Gøtubúgvar.
Nú fara vit aftur undir tiltakið ”Opið hús” í Býlingshúsinum hvørt mikukvøld kl. 18.30-20.30 og leygarkvøld kl. 19.00-22.00. Vit leggja til brots mikukvøldið 8. november.
Tiltakið er fyrst og fremst ætlað børnum og ungum í skúlaaldri. Yngri børn hava ikki atgongd uttan saman við vaksnum, ið ansa teimum. Tvey ymisk foreldur, pør ella støk, hava vakt eitt mikukvøld og eitt leygarkvøld í part.
Mikukvøld er opið fyri øllum børnum í skúlaaldri, meðan leygarkvøld er býtt sundur soleiðis, at tey í 1.- 3. flokki eru frá kl. 19.00 til í seinasta lagi kl. 21.00, og tey í 4. flokki og eldri ikki sleppa inn fyrrenn eftir kl. 20.30.
Í næstum verður ein faldari borin út í hvørt hús í býlinginum saman við vaktarlista og reglugerð, har kunnað verður nærri um tiltakið. Um tað eru foreldur ella tilflytarar, ið ynskja at luttaka, eru tey hjartaliga vælkomin at boða nevndini frá.


text:
Ingi Samuelsen
13.01.2017 - 15:19
Tíðindi > Norðoyggjar - Svínoy
Brimið var óvanliga nógv á Eiðinum í Svínoy í gjár, sum eisini sást á hugtakandi myndini, sum Óli Reinert á Geilini hevði tikið, og sum kundi síggjast her á Potalinum.
Í dag er brimið ikki so ógvusligt, men framvegis fær Ritan heldur ikki lagt at har. Ritan hevur gjørt ein túr á Víkina í Svínoy í dag og kemur aftur nú seinnapartin.
- Tað góða er, at vit hava tvær lendingar. Veðrið er nøkulunda hampuligt her á Víkini í dag, sigur Óli Reinert á Geilini, sum er umboð hjá Strandferðsluni í Svínoy.
Hann hevur verið ein túr á Eiðinum í dag og tikið myndirnar, sum kunnu síggjast her.
Og tær prógva, at uppgangurin hevur verið øgiligur. Har rekst við gróti langt niðan í landslagið. Óli Reinert á Geilini metir, at ógvusligasta brotið man vera komið líka niðjan til skúrin, har ferðafólk plaga at bíða eftir fartinum, nakað langt uppi í brekkuni.
Longuri niðri stendur ein væl tjóðraður arbeiðsskúrur við nakað av byggitilfari. Brimi hevur tikið nógv av tilfarinum, og hevur millum annað flutt ein leysan septiktanga nakað langt niðan frá har, sum hann stóð frammanundan.
Har liggur so mikið nógv tilfar, at maskinur mugu til fyri at rudda økið, so koyrandi verður aftur.
- Eg fái ikki flutt allar hasar stóru steinarnar einsamallur, staðfestir Óli Reinert á Geilini.
Sjálvur metir hann, at mesta brimið var í gjárkvøldið eftir at mykrið var fallið á, og tí hevur heldur ikki verið møguligt at skjalfesta brimið við myndum.
Óli greiðir soleiðis frá:
- Tá eg fór útum í gjárkvøldið, hoyrdi eg dun í fjøllunum her rundanum. Onkur annar her í bygdini hevði eisini lagt merki til tað. Tað er eitt fyribrigdi, sum ikki kemur fyri ofta, men er tekin um at brimið hevur verið øgiligt. Tí tað var brimið, sum bresti í land norðanfyri, sum gjørdi hetta dunið, greiðir Óli Reinert á Geilini frá.


text:
Bill spyr Sirið um heilsumiðstøðina í Klaksvík
§52-a fyrispurningur til Sirið Stenberg, landsstýriskvinnu í heilsu- og innlendismálum
1. Hví ætlar landsstýriskvinnan at byggja eina heilsumiðstøð í Klaksvík fyri pengar á landsins fíggjarlóg, tá tað í øðrum pørtum av landinum eru kommunurnar, sum byggja og gjalda heilsumiðstøðir?
2. Biðið verður um yvirlit yvir verandi heilsumiðstøðir, hvat tær hava kostað at byggja/útvega, og hvør hevur bygt/útvegað tær.
3. Ætlar landsstýriskvinnan at gera mun á kommunum soleiðis at skilja, at nakrar heilsumiðstøðir eru kommunal ábyrgdarøki, meðan aðrar eru ábyrgdarøki hjá landinum?
4. Liggur uppgávan at gera heilsumiðstøðir undir kommunala geiranum ella undir landsalmenna geiranum?
5. Ætlar landsstýriskvinnan at biðja Løgtingið um pening at keypa kommunalu heilsumiðstøðirnar frá kommununum fyri at javnseta allar kommunur í landinum?
6. Eru aðrar avtalur í gerð um bygging/útbygging av heilsumiðstøðum, sum ikki eru fevndar av umtalaða leisti, men har kommuna/kommunur sjálvar skulu gjalda byggingina/útbyggingina?
7. Er heilsumiðstøðin, sum landið nú skal byggja í Klaksvík, partur av eini politiskari avtalu millum Sjálvstýri og samgonguna?
Á heimasíðuni hjá Heilsu- og Innlendismálaráðnum er eitt uppskot til løgtingslóg um at umbyggja og umvæla Klaksvíkar sjúkrahús, so farast kann undir at skipa eina heilsumiðstøð í Klaksvík. Ætlanin reisir fleiri spurningar um ábyrgdarbýtið millum land og kommunur. Higartil hava kommunurnar fult og heilt havt ábyrgdina at útvega hølir og rakstartól til primeru heilsutænastuna. Kommunurnar hava bygt og goldið kommunulæknahølir. Og síðani ætlanin við heilsumiðstøðum fór av barkastokki, hava kommunurnar útbygt og nútímansgjørt hølir fyri at hýsa víðkaðum tilboðum til heilsutænastur. Víðkaðu heilsutænasturnar, sum seinastu árini eru lagdar í heilsumiðdeplar, eru í øllum førum settar í verk eftir greiðum avtalum við landsins heilsumyndugleika.
Landsstýriskvinnan setir sjøtul á eina heilt nýggja leið við ætlaða uppskotinum. Við uppskotinum er nú ætlanin, at landskassin skal fíggja eina uppgávu, sum ongin ivi frammanundan hevur verið um er kommunal uppgáva. Eftir nýggja modellinum er givið, at allar kommunur í landinum, har íløgur eru gjørdar í heilsumiðstøðir, fara at venda sær til Heilsu- og innlendismálaráðið við krøvum um somu treytir. Tað ber snøkt sagt ikki til at gera mun á landsins borgarum, sum gjørt verður í uppskotinum. Meðan skattaborgarin í Runavíkar kommunu, Nes kommunu, Sjóvar kommunu, Eysturkommunu, Fuglafjarðar kommunu, Vága kommunu, Tórshavnar kommunu, Sunda kommunu og fleiri við skal gjalda hølini til heilsumiðdeplarnar, sleppa skattaborgarar í Klaksvík undan at gjalda sín heilsumiðdepil umvegis kommunuskattin. Og samstundis sum skattaborgarar í nevndu kommunum umvegis kommunuskattin skulu gjalda fyri sínar heilsudeplar, skulu teir nú eisini umvegis landskassan gjalda fyri heilsudepilin hjá norðoyingum.
Samgongan og Sjálvstýri hava alment boðað frá, at semjur eru gjørdar um pensjónsskipan og fíggjarlóg. Men at hesar semjur á so snildisligan hátt gera mun á skattaborgarum, alt eftir hvar í landinum, teir búgva, er als ikki komið fram. Landsstýriskvinnan eigur at gera greiðu á hesum viðurskiftum, meðan tíð er og áðrenn uppskotið verður lagt fyri Løgtingið.


text:
DAGARNIR 2016 – 5 dagar við tí besta av norðurlendska sjónleikapallinum
Týskvøldið kl. 18 verður størsta sjónleikatiltak í Føroyum sett í Norðurlandahúsinum. Tá verður tjaldið drigið frá fyri fimm døgum við norðurlendskum sjónleiki. Eitt serstakt høvi at uppliva 16 viðurkendar og virðisløntar leikir av pallum í Reykjavík, Stockholm, Oslo, Helsinki, Keypmannahavn og aðrastaðni í Evropa.
Sjónleikafestivalurin DAGARNIR 2016 er størsta sjónleikatiltak sum higartil hevur verið í Føroyum. Heili 100 leikarar og leiklistafólk úr 16 leikbólkum framføra 21 sýningar á 11 pallum teir 5 dagarnar, festivalurin varir.
Skráin er sera fjølbroytt og vendir sær til bæði børn og vaksin við øllum frá finskum splattaraporno, svenskum klovnasorgarleiki, Álendskum sjómannaleiki, heimasýningum av Eitt dukkuheim til enduruppseting av væl umtóktu føroysku leikunum Jørðin er eitrað og Veitsluni.
Ella les meira á nordicperformingartsdays.fo
AGARNIR 2016 eru sostatt ein forkunnugur møguleiki at ogna sær bæði klassiskar, frekar, stuttligar, syrgiligar og óvæntaðar sjónleikaupplivingar.
Keyp 4 sýningar, rinda fyri 3
DAGARNIR 2016 eru eitt framúr gott høvi at njóta og uppliva sjónleik fyri allar pengarnar. Og til ber eisini at spara pengar, um tú veruliga vilt uppliva nógvan sjónleik. Keypir tú atongumerki til 4 ymiskar sýningar, rindar tú bert fyri tær 3!
Orðaleyst splattaraporno, klovnarí, heimasjónleikur og føroyskir krígsveteranar
Leikbólkurin Takomo Theatre, ið bæði vann heiðurin fyri besta leik og besta leikara í Finnlandi í 2014, vitjar við leikinum Dark Side of The Mime. Ein leikur sum tekur teg á bóli við sínum freka skemti, men sum tú samstundis eisini fert at elska. Takomo Theatre mælir til, at tú bjóðar tínum vinfólkum, familjuni, grannanum og kanska serliga tínum argasta fígginda við til hesa framførslu.
Svenski leikbólkurin The Miracle Nuts framførir hugtakandi familjuleikin Flugo!, ið byggir á upplivingar hjá trimum klovnum í Za’atharisleguni í Jordan – fyribilsheimið hjá hundraðtúsund sýriskum børnum, ungum og gomlum, sum flýggja undan einum ógvusligum kríggi.
Kendi klassikarin Eitt Dukkuheim, eftir Henrik Ibsen. er ein tann mest spældi leikurin í øllum heiminum. Við hesi uppsetingini hjá donsku Fix & Foxy og Teatergrad vitja vit føroysk heim í Nólsoy og Hvalvík, har áskoðarin verður boðin innar í stovuna til heimasjónleik. Júst so sum Ibsen sjálvur vildi, at sjónleikur skuldi vera: Sum veruliga lívið, við veruligum menniskjum við veruligum trupulleikum í veruligum heimum.
Tey sum ikki sóu áskoðara- og ummælararósta leikin Jørðin er eitrað á Tjóðpallinum í vár, fáa nú aftur møguleikan. Jørðin er eitrað er ein nýskrivaður føroyskur leikur, ið byggir á samrøður við veteranar og avvarandi umframt journalistiskt og vísindaligt tilfar. Hann er leikstjórnaður av Maritu S. Dalsgaard. Av ummælarunum framúr væl móttikin, lýstur sum ein politiskur leikur og eitt nýbrot innan føroyskan sjónleik tá ið hann varð frumsýndur á Tjóðpalli Føroya í mars 2016.
DAGARNIR 2016 eru fyriskipaðir av Leikarafelag Føroya í tøttum samstarvi við Norðurlandahúsið og Tjóðpall Føroya, har flestu sýningarnar vera. Men spælt verður, sum sagt eisini aðrastaðni á forkunnugum og óvæntaðum støðum, millum annað á granskarasetrinum Inova, har íslendingar pallseta eina IKEA ferðaskrivstovu og ein leikur er skipaður sum ein gongutúrur í Havn.
DAGARNIR 2016 eru stuðlaðir av m.ø. A.P. Møller Fondinum, Kulturkontakt Nord og Nordisk Kulturfond. Harumframt hevur Faroe Ship stuðlað við flutningi av rúgvusmiklu pallmyndunum til leikirnar.


text:
Martin Didriksen
Stutt um
Martin er 22 ára gamal, f. 1994, og uppvaksin á Skála. Altíð havt áhuga fyri tí sosiala millum føroyingar, og tískil var tað eisini við tí fyri eyga at hann stillaða upp á aðalfundinum 2017 – Hann kom so syngjadi inn í nevdina!. Hann hevur arbeitt støðugt við lýsingartilfari og heimasíðuloysn fyri Føroyingafelaginum, og umbygging av Álastovu m.a. barr o.s.fr.. Til tey ymsu tiltøkini skal ikki nógv til áðrenn gittarin spælur góðan felagssang saman við fjøldini – hetta er nokk eitt eyðkenni hjá honum.
Lesandi á Aalborg Universiteti og búsitandi í Aalborg tók hann tí avgerð:
“Um eg ynski broyting í Føroyingafelaginum… So noyðist eg fyrst og fremst at gera nakað við tað sjálvur!”
Hann vil tískil mæla øllum til at royna lívið sum sjálvboðin fyri Álaborg. Tað er ótrúliga stuttligt, mennandi og læruríkt!


text:
American Academy of Pediatrics (AAP) viðmælir nú at børn undir 4 ár læra at svimja, til at umganga syrgiligar druknivanlukkur. Til nú hevur hesin stovnur frámælt at so ung fáa frálæru, tí at hildið varð at tey vóru ikki nóg motorisk búgvin. Men nú vísir nýggj gransking at frálæra her í praksis kann minka um talið á druknivanlukkum við 88 prosentum. Les her og her á cnn.com.
Drukning er næststørsta orsøk at børn millum 1 og 19 ár doyggja í USA, staðfestir frágreiðingin frá AAP, umframt at ein onnur kanning hjá U.S. Consumer Product Safety Commissions staðfestir at børn millum 1 og 2 ár umboða 53% av øllum deyðsvannlukkum millum børn undir 15 ár. CPSC hevur tí lanserað heimasíðuna www.poolsafety.gov, til at minka um hesar druknivanlukkur ið við fyrivarni kunnu umgangast.
Orsøkin til at serliga heilt smá børn drukna, er at tey sambært Safe Kids USA hava so mikið høgt tyngdarpunkt, at tey kunnu drukna í vatni sum er bara ein tumma djúpt. Harvið eru jú allir hyljar í prinsippnum vandamiklir.
Ráðini eru, at børn mugu læra at svimja, men eisini at foreldur ikki mugu fata tað at duga at svimja sum at barnið er tryggjað ímóti at drukna. Neyðugt er at hava fleiri løg av trygd, ið tilsamans so gott sum tryggja at eingin druknar:
1. Lær børnini at svimja
2. Hegna inn tínar (svimji)hyljar
3. Lær CPR (hjartamassagu og kunstigan andadrátt)
4. Keyp røttu útgerð (t.e. ikki-uppblásilig flótiútgerð)
Hatta síðsta ráðiði er rættiliga áhugavert, tí tey flestu av okkum foreldur hava sikkurt koyrt til dømis uppblásiligar armringar á børnini, og so hildið at alt stóð væl til. Men hvat nú um barnið reikar eitt sindur frá tær, og luftin so fer úr armringunum? Kork-ringar eru kanska gamaldags, men missa so ikki luftina.
So altso, hendan kanning hjá Archives of Pediatrics and Adolescent Medicine staðfestir, at formell svimjiundirvísing av børnum millum 1 og 4 ár kann minka um talið á druknivanlukkum við 88 prosentum, og at restin so kann so gott sum alt kann klárast við innhegning, rættari útgerð og evni at lívbjarga.


text:
Eirikur Lindenskov 08.08.2018 (12:55)
Nú er Aslaug sterka kvinnan í Betri
Nevndin í Betri hevur skipað seg av nýggjum, nú Birgir Nielsen hevur lagt frá sær sum nevndarformaður og úr øllum álitissessum í Betri samtakinum.
Nýggj forkvinna er Aslaug Gisladóttir. Teitur Poulsen heldur fram sum næstformaður.
Sambært tíðindaskrivi frá Betri var tað í gjár, at Birgir Nielsen boðaði nevndini frá, at hann hevur valt ta taka seg aftur. Nevndin í P/F Betri er eisini nevnd í Ognarfelag Tryggingartakaranna, sum er móðurfelag hjá Betri Banka, Betri Trygging, Betri Pensjón og Betri Heim.
Í tíðindaskrivinum takkar nýggja forkvinnan Birgiri Nielsen fyri avrik hansara í Betri samtakinum, bæði sum formaður og sum nevndarlimur seinastu árini.
– Vit virða avgerð hansara og taka hana til eftirtektar og ynskja honum alt tað besta framyvir, setndur í tíðindaskrivinum, sum eisini endurgevur Birgir Nielsen fyri at siga, at hóast hann ikki heldur seg hava gjørt nakað skevt í málinum um søluna av bygninginum í Hoyvík, hevur hann valt at taka seg aftur fyri at forða fyri, at umtalan av málinum skuldi fáa negativa ávirkan á Betri samtakið.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
- Tíðindi, mentan og ítróttur
Afturlatin uppboðssøla í dag
Hesaferð verður svartkjafturin seldur á sonevndari "afturlatnari" uppboðssølu. Á afturlatnari uppboðsølu vita tey, sum bjóða uppá veiðirættindi, ikki, hvat onnur bjóða.
Tey, ið bjóða, skulu upplýsa, hvussu stóra nøgd tey bjóða uppá, og fyri hvønn prís. Innkomnu boðini verða raðfest við hægsta eindarprísi fremst, og síðani lækkandi til eingin nøgd er eftir.
Lægsta boðið, sum sleppur upp í part, ásetir síðani prísin, ið øll skulu gjalda.
Fyri fyrstu ferð verður talan um at selja eitt árs rættindi, trý ára rættindi og eisini átta ára rættindi at fiska svartkjaft.
Í dag verða seld tilsamans 18.169 tons av svartkjafti sum eitt árs rættindi. Eisini verða seld 7.000 tons av svartkjafti sum trý ára rættindi og 14.000 tons av svartkjafti sum átta ára rættindi.
Sí eisini


text:
Orð og lag: Ylva Eggehorn
Týtt: Kajfinn Hammer
1. Hevur alla nátt tú prísað Guð’
og glett Hann við heilagum dansi?
Kom, lat meg tváa tykkar’ føtur, systkin!
2. Hevur saman við brøðrum og systrum tú
borið burtvilstum boð um frelsu?
3. Og gekst tú á skitnum gøtum her,
sýndi treingjandi systkjum tín kærleik’?
4. Og gongur tú særdur og tyngdur av sorg
av ávum, sum systkin tær voldu?
5. Og rennur á kinnum mangt sorgartár,
tí tú hevur svikið tín Harra?
6. Og viltist tú burt av Sannleikans Veg,
og leingist nú at koma heim?
7. Á, Harri, Tú, sum gjørdist her tænari oss alra,
reinsa okkum so vit ei søkja várt egna – men Teg!
Kom, tváa várar føtur, á, Harri og Guð!Goym tekstin


text:
Duterte lovar hermonnum pening fyri hvønn dripnan fígginda
Forsetin á Filipsoyggjum Rodrigo Duterte er ikki sum aðrir politikarar á so mangan hátt. Tað byrjaði við, at hann bað fólk í Manila, høvuðstaðnum á Filipsoyggjum, taka lógina í egnar hendur og skjóta brotsfólk, ið selja drøgg.
Fleiri 100 narkosølumenn lótu lív í gøtubardøgum, ið ofta vóru uppgerðir millum brotslið. Vanligt varð at rulla líkini inn í papp, at teypa rundanum og so kanska seta ein sjónskan merkiseðil á papprulluna við upplýsingum á.
Hesir gøtubardagar fóru sum fráleið viðkaðir at umfata vanligar narkomanar, ið stungu nasarnar ov langt fram í sókn eftir drøggi á gøtuni.
Tað løgna er, at meinigi veljarin á Filipsoyggjum tók væl undir við hesum drápiligu boðum, forsetin sendi út við millumbilum. Í Manila, har lógloysið er størri enn úti um landið, er undirtøkan fyri Duterte kanska ikki so løgin kortini, tí helst er meiri friðarligt í gøtunum, og vanlig fólk hætta sær út um kvøldið.
Filipinska hernaðarmegin er aftur sloppin at royna seg á sunnastu oynni, Mindanao, har maoistiskir uppriestrarmennr í áratíggju hava dripið nógv fólk, ið ikki taka undir við marxistisku valdsætlanum teirra.
Herfyri lovaði Duterte so filipinskum hermonnum virðisløn, 20.000 pesos, t.e. 250 kr, fyri hvønn maoistiskan partisan, teir skutu í bardøgum á Mindanao.
Søgan sigur einki, um hesin dusørur hevur økt bardarhugin hjá forsetans hermonnum, so fleiri maoistar í “Nýggja Fólksins Heri” hava látið lív.
Duterte lovaði eisini sínum hermonnum at neyðtaka 3 maoistiskar kvinnur í part, uttan at teir skuldu bøta fyri tað.
Nú hevur Altjóða dómstólurin í Haag til at døma krígsbrotsmenn sett kanning í verk til at vita, um grundarlag er fyri at stevna Rodrigo Duterte fyri rættin og ákæra hann fyri krígsbrotsverk.
Hetta stig tekur altjóða dómstólurin, hóast Duterte hevur meldað Filipsoyggjar úr felagskapinum av londum, ið stendur saman um dómstólin í Haag.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Eg gangi út frá, at Poul Michelsen hevur eina góða frágreiðing til vanliga skattgjaldaran
Norðlysið gitar: Tummas Lervig fyri Hendrik Old
Saudi-Arabiski krúnprinsurin kann verða koyrdur frá
Sjálvstýri havt ársfund
Myndarøð úr Føroyingahavnini: Tíðarinnar tonn er farin avstað við tí mesta.
Terje hugleiðir um almennan og privatan kappróður.
Samband
Postboks 226
FO-600 Saltangará


text:
Ókeypis "Píka7"Oct 22 2018
- Details
Sørvágs kommuna samtikti á bygdaráðsfundinum 12. sep.eitt uppskot frá Marnu Jacobsen um at lata børnunum í 1. - 3. flokki eitt árshald av blaðnum Píka7, í sambandi við at Mentamálaráðið hevur lýst 2018 at vera málmenningarár.
KonsertOct 11 2018
- Details
Mánadagin hevði ungdómsorkestri hjá Musikkskúlanum í Vágum, saman við symfoniorkestrinum úr Nes Sóknar Musikkskúla, konsert fyri næmingunum.
Morgunsangur í kirkjuniOct 09 2018
- Details
Fríggjamorgunin 12. oktober kl. 8:00 verður morgunsangur í kirkjuni við Ingu P. Dam.
SvimjihøllinSep 26 2018
- Details
Svimjihøllin verður stongd frá 8. - 28. oktober 2018 vegna umvæling.
Sørvágs kvøldskúli 2018/2019Sep 25 2018
- Details
Treytað av nóg stórari undirtøku verða hesi kvøldskúlaskeið í vetur:
Pdf-fíla
Les meira...
- Góð ráð
- Rennidagurin
- Vísindavøka á ferð á Sørvágs bókasavni
- Rennidagur
- Mjólk
- Skúlin byrjar aftur hósdagin 16. August
- OL
- Ásbjørg Davidsen seinasta arbeiðsdag
- Lærarastørv til serskúlatilboðið Pallurin í Sørvágs skúla
- Lærarastarv í Sørvágs skúla
- Spæliliðið fingið prógv
- Lektiucafé
- Matpakkin fer í summarfrí
- Lærarastørv og stuðulsstarv til skúlatilboðið Pallurin og stuðulstarv í Sørvágs skúla
- Áheitan á næmingar í 8., 9. og 10. flokki
- Skúlaútferð
- SSP tiltakið fyri 7. flokk
- Munnligar próvtøkur 2018
- Tiltak fyri næmingum í 7. flokki og foreldrum teirra
- Rennidagur
- Vatnkølara
- Súkkla í skúla
- Tíðarkarmar fyri skrivligu próvtøkuna
- Ráðleggingardagar
- Prógvhandan
- Sangløtan fyri páskir
- Dugnaskapsroynd
- Skúlakapping fyri flogbørn
- Morgunsangur í kirkjuni
- Sangløta
- Retorikkskeið
- Fráboðan frá Alvalon
- Áheitan á foreldur og avvarandi
- Felags foreldrafundur
- Næmingar tikið koyrikort til lítið prutl
- Tryggari á netinum
- Kunning um Miðnám
- Tíðarkarmar fyri várroyndina 20. - 23. feb. 2018
- Miðnámscafé - BROYTING
- Brandvenjing – kunning til foreldur og avvarandi
- Náttúrubreytin
- Ungdómshúsið hevur móttøku í Sýsluni
- Innskriving til 1. flokk
- Roknivika
- Tøk pláss í musikkskúlanum
- Lesing
- Broytingar í jólavikuni
- Seinasta vikan undan jólum - kunning
- Nykurin á Vatninum
- Skeið týsdagin 7. november
© Sørvágs skúli | Skúlavegur 13 | FO-380 Sørvágur | Faroe Islands | Tel. +298 363222 og 233221/233222 | This email address is being protected from spambots. You need JavaScript enabled to view it.


text:
Matpakkin.fo – matpakkar til skúlar
Á matpakkin.fo ber til at bíleggja matpakkar til skúlar, bæði til næmingar og lærarar.
Á matpakkin.fo sæst úrvalið av matpakkum. Flestu matpakkar kunnu bíleggjast líka fram til kl. 7:30 um morgunin, sum matpakkin skal nýtast. Tó eru einstakar vørur, sum skulu bíleggjast dagin fyri.
Tá bílagt er, verður matpakkin leveraður á skúlanum og hvør matpakki hevur frámerki við navni og flokki hjá tí, sum hevur bílagt.
Til ber at leggja fastar bíleggingar inn, soleiðis at tú sleppur undan at minnast til at bíleggja hvønn dag. Slík afturvendandi bíleggingin verður endurtikin teir dagar (valfrítt at velja dagar), sum tú velur í yvirlitinum á heimasíðuni. Fyrsta veiting verður framd tann dag (dato og tíðspunkt), sum er valdur í álmanakkanum á heimasíðunu.
Tá tú fremur eina afturvendandi bílegging, fært tú eina bíleggingarváttan við telduposti, sum vísir tær støku bíleggingarnar, sum eru partur av tí afturvendandi bíleggingini. Harumframt fært tú bíleggingarváttan fyri hvørja staka bílegging á veitingardegnum.
Avrit av øllum bíleggingarváttanum liggur á heimasíðuni undir valmyndini BÍLEGGINGAR.
Til ber at strika og broyta stakar bíleggingar, sum eru partur av tí afturvendandi bíleggingini. Tá verður nýggj bíleggingarváttan send við telduposti.
Til ber at broyta ta afturvendandi bíleggingina og tá broytast allar komandi stakar bíleggingar, sum eru partur av tí afturvendandi bíleggingini.
Til ber eisini at strika ta afturvendandi bíleggingina og tá strikast samstundis allar komandi stakar bíleggingar, sum eru partur av tí afturvendandi bíleggingini.
Striking og broyting skulu gerast við tí freist, sum galdandi er fyri viðkomandi vøru – sum høvuðsregla kl. 7:30 á veitingardegnum. Tó eru einstakar vørur, sum skulu broytast ella strikast dagin fyri.
Tá bílagt verður, skal rindast við gjaldskorti á matpakkin.fo. Bert gjaldskort, sum eru tilmelda trygdarloysnina 3D Secure hjá Nets og peningastovnunum, kunnu nýtast. Tann, sum eigur gjaldskortið, skal sjálvur venda sær til sín peningastovn fyri at fáa kortið tilmelda hesa trygdarskipan. Gjaldskortið kann nýtast dagin eftir, at tað er tilmeldað.
Gjaldið verður ikki trekt fyrr enn tann dagin, tá matpakkin verður leveraður.
Fyri afturvendandi bíleggingar, sum verða goldnar við gjaldskorti, verður gjaldið trekt av kortinum sama dag, sum staka veitingin verður framd. Broytingar í eini bílegging ávirka gjaldið, sum verður trekt av kortinum, samsvarandi.
Til ber at strika og leggja nýggj gjaldskort inn undir valmyndini UMSITING.
Tað er kundans ábyrgd:
- at áseta innihaldið í bíleggingini
- at áseta, um bíleggingin skal vera afturvenandi
- at gera broytingar ella at strika stakar ella allar bíleggingar í tí afturvenandi bíleggingini og
- at gera hetta stundisliga samsvarandi tí veitingartíð, sum eru ásettar fyri ta bílagda, og
- at gjaldskort hevur gildi og at til ber at trekkja gjaldið av kortinum samsvarandi bíleggingini.